-----------------------------------------------------------------------
  4. การประกอบธุรกิจของแต่ละสายธุรกิจ

  -----------------------------------------------------------------------

บริษัท ทิสโก้ไฟแนนเชียลกรุ๊ป จำกัด (มหาชน) (“บริษัท”)
และบริษัทย่อยแบ่งการดำเนินธุรกิจออกเป็น 2 กลุ่มหลักคือ
กลุ่มธุรกิจธนาคารพาณิชย์และกลุ่มธุรกิจหลักทรัพย์

กลุ่มธุรกิจธนาคารพาณิชย์ ให้บริการทางการเงินภายใต้ใบอนุญาตประกอบธุรกิจธนาคารพาณิชย์
โดยให้บริการผ่านสำนักงานใหญ่ของธนาคารทิสโก จำกัด (มหาชน) (“ธนาคาร”)
และสาขาของธนาคารซึ่ง ณ วันที่ 31 ธันวาคม 2552
ธนาคารมีสาขาที่ตั้งอยู่ในกรุงเทพมหานครและภูมิภาคทั้งสิ้น 43 แห่ง ดังนี้

  -------------------- --- ------------------------------------------------------
  เขตพื้นที่                   สาขา

  กรุงเทพมหานคร         :   สาทร รัตนาธิเบศร์ ศรีนครินทร์ รังสิต เพชรบุรีตัดใหม่ เซ็นทรัลเวิลด์
                           แฟชั่นไอส์แลนด์ ดิโอลด์สยาม อโศก มหาวิทยาลัยหอการค้าไทย
                           อาคารภคินทร์ เซ็นทรัลแจ้งวัฒนะ รัชดาภิเษกห้วยขวาง ซีคอนสแควร์
                           เยาวราช โฮมเวิร์คราชพฤกษ์ สยามพารากอน เซ็นทรัลพระราม 3
                           เดอะมอลล์บางแค วรจักร และเซ็นทรัลปิ่นเกล้า

  ปริมณฑล               :   นครปฐม สมุทรสาคร

  ภาคกลาง              :   อยุธยา สระบุรี ชลบุรี ระยอง ราชบุรี จันทบุรี และศรีราชา

  ภาคตะวันออกเฉียงเหนือ   :   นครราชสีมา ขอนแก่น อุดรธานี อุบลราชธานี และสุรินทร์

  ภาคเหนือ              :   เชียงใหม่ พิษณุโลก และนครสวรรค์

  ภาคใต้                :   ภูเก็ต สงขลา สุราษฎร์ธานี ตรัง และกระบี่
  -------------------- --- ------------------------------------------------------

กลุ่มธุรกิจหลักทรัพย์
ให้บริการทางการเงินภายใต้ใบอนุญาตประกอบธุรกิจหลักทรัพย์และธุรกิจจัดการกองทุน
โดยให้บริการในประเทศผ่านสำนักงานใหญ่
และสาขาของบริษัทย่อยทั้งในกรุงเทพมหานครและทุกภูมิภาค โดยสาขาในกรุงเทพมหานครมี 1 แห่ง
คือ ศูนย์การค้าเอสพละนาด และอีก 4 แห่งในเขตต่างจังหวัด ได้แก่ เชียงใหม่ นครปฐม
นครราชสีมา และอุดรธานี

4.1 ลักษณะบริการ

เนื่องจากบริษัทประกอบธุรกิจการถือหุ้นในบริษัทอื่น (Holding Company)
และไม่มีการประกอบธุรกิจหลักอื่นใด
ดังนั้นลักษณะการประกอบธุรกิจจึงแบ่งตามลักษณะการประกอบธุรกิจของบริษัทย่อย ซึ่งสามารถแบ่งได้
2 กลุ่มหลัก คือ กลุ่มธุรกิจธนาคารพาณิชย์ และกลุ่มธุรกิจหลักทรัพย์
และเพื่อให้การให้บริการสอดคล้องกับแนวทางการดำเนินธุรกิจแบบการรวมศูนย์ที่ลูกค้า (Client
Centric) กลุ่มบริษัทจึงแบ่งการให้บริการออกเป็น 5 กลุ่ม ประกอบด้วย 1)
ธุรกิจบริการธนกิจลูกค้ารายย่อยและลูกค้าธุรกิจขนาดกลางและขนาดย่อม 2)
ธุรกิจบริการลูกค้าธนบดีธนกิจและบริการจัดการกองทุน 3) ธุรกิจบริการพาณิชย์ธนกิจและวาณิชธนกิจ
4) บริหารเงินและการลงทุน และ 5) บริหารส่วนกลาง โดยมีรายละเอียดการให้บริการดังนี้

1. ธุรกิจบริการธนกิจลูกค้ารายย่อยและลูกค้าธุรกิจขนาดกลางและขนาดย่อม (Retail and SME
Banking)

ธุรกิจบริการธนกิจลูกค้ารายย่อยและลูกค้าธุรกิจขนาดกลางและขนาดย่อม ให้บริการ 3 ประเภทดังนี้

1.1 บริการสินเชื่อรายย่อยและสินเชื่อธุรกิจขนาดกลางและขนาดย่อม (Retail and SME
Loans)

บริการสินเชื่อรายย่อยและสินเชื่อธุรกิจขนาดกลางและขนาดย่อม
เป็นการให้สินเชื่อกับกลุ่มลูกค้ารายย่อยทั้งที่เป็นบุคคลธรรมดา
และนิติบุคคลที่ประกอบธุรกิจขนาดกลางและขนาดย่อม ทั้งนี้
บริการสินเชื่อรายย่อยมีวัตถุประสงค์ในการให้สินเชื่อเพื่อการอุปโภคบริโภคเป็นหลัก
ขณะที่สินเชื่อธุรกิจขนาดกลางและขนาดย่อมเน้นบริการสินเชื่อเพื่อการพาณิชย์
ในการประกอบธุรกิจขนาดกลางและขนาดย่อมเป็นหลัก
โดยแบ่งประเภทสินเชื่อรายย่อยและสินเชื่อธุรกิจขนาดกลางและขนาดย่อมตามวัตถุประสงค์ของการกู้ยืมได้ดังนี้

-   สินเชื่อเช่าซื้อ

  สินเชื่อเช่าซื้อ ดำเนินการโดยธนาคารทิสโก้ บริษัท ทิสโก้ โตเกียว ลีสซิ่ง จำกัด บริษัท ไพรมัส
  ลีสซิ่ง จำกัด[1] จำกัด และบริษัท ไฮเวย์ จำกัด โดยให้บริการกู้ยืมเพื่อเช่าซื้อทรัพย์สิน
  ซึ่งผู้เช่าซื้อต้องวางเงินดาวน์เป็นสัดส่วนร้อยละของมูลค่าทรัพย์สินตามที่ธนาคาร
  และ/หรือบริษัทกำหนด และผ่อนชำระค่างวดเป็นจำนวนเท่าๆ กันตลอดอายุของสัญญาเช่าซื้อ
  โดยในระหว่างการผ่อนชำระธนาคาร
  และ/หรือบริษัทยังคงมีกรรมสิทธิ์ในทรัพย์สินตามกฎหมายจนกว่าผู้เช่าซื้อจะผ่อนชำระเงินกู้ครบถ้วน
  อายุของสัญญามีระยะเวลาตั้งแต่ 1-6 ปี และมีอัตราดอกเบี้ยคงที่ตามอัตราตลาด ณ วันที่ทำสัญญา

  กลุ่มทิสโก้ให้บริการสินเชื่อเช่าซื้อสำหรับรถยนต์ทุกชนิดทั้งใหม่และเก่า และรถจักรยานยนต์
  ซึ่งรวมถึงรถยนต์นั่ง รถยนต์เอนกประสงค์ รถจักรยานยนต์ และรถยนต์ในเชิงพาณิชย์ อันได้แก่
  รถโดยสารขนาดเล็ก รถบรรทุก หัวลาก หางพ่วง เป็นต้น
  นอกจากนี้ยังให้บริการสินเชื่อเช่าซื้อสำหรับเครื่องจักรและอุปกรณ์เพื่อการประกอบการธุรกิจ เช่น
  แท่นพิมพ์ คอมพิวเตอร์ เครื่องล้างรูปและอัดขยายภาพ เป็นต้น

  สินเชื่อเช่าซื้อรถยนต์และรถจักรยานยนต์เป็นหนึ่งในธุรกิจหลักของกลุ่มทิสโก้ที่มีการเติบโตต่อเนื่องมาตลอด
  โดยมีอัตราการเติบโตของเงินให้สินเชื่อสูงถึงร้อยละ 12.1 จาก 77,287.11 ล้านบาท ณ วันที่
  31 ธันวาคม 2551 เป็น 86,632.18 ล้านบาท ณ วันที่ 31 ธันวาคม 2552

  ตารางแสดงรายละเอียดสินเชื่อเช่าซื้อรถยนต์และรถจักรยานยนต์

+-------------+-------------+-------------+-------------+-------------+
| สินเชื่อเช่าซื้อ  | ณ วันที่       | ณ วันที่       | ณ วันที่       | อ           |
|             |             |             |             | ัตราการเติบโต |
|             | 31 ธันวาคม   | 31 ธันวาคม   | 31 ธันวาคม   |             |
|             | 2550        | 2551        | 2552        | (ร้อยละ)     |
|             | (ล้านบาท)    |             |             |             |
|             |             | (ล้านบาท)    | (ล้านบาท)    |             |
+-------------+-------------+-------------+-------------+-------------+
| รถยนต์       | 62,053.11   | 75,061.42   | 84,727.27   | 12.9        |
+-------------+-------------+-------------+-------------+-------------+
| จักรยานยนต์   | 2,631.29    | 2,225.69    | 1,904.91    | (14.4)      |
+-------------+-------------+-------------+-------------+-------------+
| รวม         | 64,684.40   | 77,287.11   | 86,632.18   | 12.1        |
+-------------+-------------+-------------+-------------+-------------+

  ในปี 2552 กลุ่มทิสโก้ (เฉพาะบริษัทที่ให้สินเชื่อเช่าซื้อ)
  ให้สินเชื่อเช่าซื้อรถยนต์ยี่ห้อโตโยต้าเฉลี่ยร้อยละ 34 ฮอนด้าร้อยละ 16 อีซูซุร้อยละ 24
  และยี่ห้ออื่นๆ เฉลี่ยคิดเป็นร้อยละ 26 ของยอดการให้สินเชื่อเช่าซื้อรถยนต์ทั้งหมด
  และมีสัดส่วนการให้สินเชื่อเช่าซื้อรถยนต์ใหม่ต่อรถยนต์ใช้แล้วเฉลี่ยร้อยละ 82 ต่อ 18 ในปี
  2552 ทั้งนี้ กลุ่มทิสโก้มุ่งเน้นที่จะขยายธุรกิจสินเชื่อเช่าซื้อต่อไป
  เนื่องจากความต้องการสินเชื่อประเภทนี้ยังคงมีอยู่สูงและการขยายตัวยังคงมีอยู่อย่างต่อเนื่อง
  และเน้นการบริการที่มีคุณภาพและนำเสนอบริการที่หลากหลาย
  มากกว่าที่จะเน้นการแข่งขันด้านราคา ทั้งนี้
  การกำหนดอัตราดอกเบี้ยการให้กู้ยืมยังคงใกล้เคียงกับอัตราตลาด
  โดยจะกำหนดระยะเวลาชำระคืนสูงสุดเป็นไปตามเกณฑ์ของธนาคารแห่งประเทศไทย

-   สินเชื่อเพื่อผู้บริโภค

  สินเชื่อเพื่อผู้บริโภค ดำเนินการโดยธนาคารทิสโก้
  ให้บริการสินเชื่อเพื่อผู้บริโภคตามความต้องการของตลาด
  โดยมุ่งเน้นสินเชื่อที่มีอัตราผลตอบแทนหลังปรับค่าความเสี่ยง (Risk-Adjusted Return on
  Capital: RAROC) ที่ยอมรับได้ สินเชื่อเพื่อผู้บริโภคแบ่งออกเป็น 2 กลุ่มหลัก คือ
  สินเชื่อเพื่อการเคหะ และสินเชื่อเพื่อการอุปโภคบริโภค

  สินเชื่อเพื่อการเคหะ เป็นการให้บริการสินเชื่อแก่ลูกค้าที่ต้องการซื้ออสังหาริมทรัพย์เพื่ออยู่อาศัย
  รวมถึงสินเชื่อเอนกประสงค์เพื่อการเสริมสภาพคล่องทางการเงินโดยใช้อสังหาริมทรัพย์เป็นหลักประกัน
  ซึ่งสินเชื่อเพื่อการเคหะมีอายุตั้งแต่ 3–30 ปี และมีหลักประกันเต็มวงเงิน
  อัตราดอกเบี้ยเป็นแบบลอยตัวตามภาวะตลาด หรือแบบผสมที่มีการกำหนดอัตราดอกเบี้ยคงที่ในช่วง
  1–3 ปีแรกของการกู้

  ณ วันที่ 31 ธันวาคม 2552 สินเชื่อเพื่อการเคหะมีจำนวน 1,475.83 ล้านบาท ลดลงร้อยละ
  13.5 เมื่อเทียบกับสินเชื่อเพื่อการเคหะ ณ วันที่ 31 ธันวาคม 2551 ที่มีจำนวน 1,706.03
  ล้านบาท
  การลดลงของสินเชื่อเพื่อการเคหะส่วนหนึ่งเป็นผลจากการชำระคืนเงินต้นก่อนครบกำหนดของลูกค้า
  และนโยบายการขยายสินเชื่ออย่างระมัดระวัง

  สินเชื่อเพื่อการอุปโภคบริโภค ดำเนินการโดยธนาคารทิสโก้ เป็นการให้สินเชื่อแก่บุคคลทั่วไป
  เพื่อนำไปใช้ในวัตถุประสงค์ต่างๆ เช่น สินเชื่อส่วนบุคคล สินเชื่อจำนำทะเบียนรถยนต์
  และสินเชื่อสำหรับสมาชิกกองทุนสำรองเลี้ยงชีพ เป็นต้น โดยอายุของเงินให้สินเชื่ออยู่ระหว่าง
  6-30 เดือน
  ทั้งนี้ขึ้นอยู่กับความเหมาะสมของลักษณะการใช้เงินและความสามารถในการชำระหนี้ของลูกค้า
  สำหรับสินเชื่อจำนำทะเบียนรถยนต์ “ทิสโก้ ออโต้ แคช”
  เป็นบริการสินเชื่ออเนกประสงค์สำหรับเจ้าของรถ
  ที่ต้องการใช้วงเงินเพื่อเพิ่มสภาพคล่องทางการเงิน โดยลูกค้ายังสามารถใช้รถได้ตามปกติ
  และไม่ต้องโอนทะเบียนรถยนต์ ซึ่งธนาคารได้เปิดให้บริการสินเชื่อจำนำทะเบียนรถยนต์ ทิสโก้
  ออโต้ แคช เป็นเวลากว่า 10 ปี
  และได้พัฒนาผลิตภัณฑ์มาอย่างต่อเนื่องเพื่อให้ตรงกับความต้องการของลูกค้าให้มากที่สุด
  โดยจุดเด่นของบริการสินเชื่อจำนำทะเบียนรถยนต์ ทิสโก้ ออโต้ แคช คือ สะดวก รวดเร็ว
  และให้อัตราดอกเบี้ยที่ต่ำกว่าสินเชื่อเพื่อผู้บริโภคทั่วไป

  ณ วันที่ 31 ธันวาคม 2552 สินเชื่อเพื่อการอุปโภคบริโภคมีจำนวน 5,733.31 ล้านบาท
  เพิ่มขึ้นร้อยละ 23.9 เมื่อเทียบกับสินเชื่อเพื่อการอุปโภคบริโภค ณ วันที่ 31 ธันวาคม 2551
  ที่มีจำนวน 4,628.50 ล้านบาท

  ตารางแสดงรายละเอียดสินเชื่อรายย่อย

+-----------------+------+-----+-------+-----+-------+------+--------+
| สินเชื่อรายย่อย     | ณ    |     | ณ วันที่ |     | ณ วันที่ |      | อ      |
|                 | วันที่  |     |       |     |       |      | ัตราการ |
|                 |      |     | 31    |     | 31    |      |        |
|                 | 31   |     | ธ     |     | ธ     |      | เติบโต  |
|                 | ธัน   |     | ันวาคม |     | ันวาคม |      |        |
|                 | วาคม |     | 2551  |     | 2552  |      | (      |
|                 | 2550 |     |       |     |       |      | ร้อยละ) |
+-----------------+------+-----+-------+-----+-------+------+--------+
|                 | ล้า   | ร้อ  | ล     | ร้อ  | ล     | ร    |        |
|                 | นบาท | ยละ | ้านบาท | ยละ | ้านบาท | ้อยละ |        |
+-----------------+------+-----+-------+-----+-------+------+--------+
| สินเชื่อเช่าซื้อ      | 6    | 9   | 77,2  | 9   | 86,6  | 92.3 | 12.1   |
|                 | 4,68 | 1.3 | 87.11 | 2.4 | 32.18 |      |        |
|                 | 4.40 |     |       |     |       |      |        |
+-----------------+------+-----+-------+-----+-------+------+--------+
| สินเชื่อเพื่อการเคหะ | 1,88 | 2.7 | 1,7   | 2.0 | 1,4   | 1.6  | (13.5) |
|                 | 7.89 |     | 06.03 |     | 75.83 |      |        |
+-----------------+------+-----+-------+-----+-------+------+--------+
| สินเชื่อเ          | 4,23 | 6.0 | 4,6   | 5.6 | 5,7   | 6.1  | 23.9   |
| พื่อการอุปโภคบริโภค | 1.56 |     | 28.50 |     | 33.31 |      |        |
+-----------------+------+-----+-------+-----+-------+------+--------+
| รวม             | 7    | 10  | 83,6  | 10  | 93,8  | 1    | 12.2   |
|                 | 0,80 | 0.0 | 21.64 | 0.0 | 41.32 | 00.0 |        |
|                 | 3.85 |     |       |     |       |      |        |
+-----------------+------+-----+-------+-----+-------+------+--------+

กลุ่มลูกค้าและช่องทางการจำหน่าย

  สำหรับธุรกิจสินเชื่อรายย่อย
  กลุ่มทิสโก้มีกลุ่มลูกค้าเป้าหมายเป็นบุคคลทั่วไปที่มีรายได้ประจำและมีประวัติการชำระเงินที่ดี
  โดยกลุ่มทิสโก้ให้บริการสินเชื่อรายย่อยผ่านสำนักงานใหญ่ สาขาของธนาคารทิสโก้
  และบริษัทย่อยอื่นในกลุ่ม ทำให้สามารถให้บริการครอบคลุมทุกภูมิภาค
  โดยธุรกิจสินเชื่อเช่าซื้อรถยนต์ดำเนินการโดยบริษัทย่อยได้แก่ ธนาคารทิสโก้ จำกัด (มหาชน)
  บริษัท ทิสโก้ โตเกียว ลีสซิ่ง จำกัด และ บริษัท ไพรมัส ลีสซิ่ง จำกัด[2]
  สำหรับธุรกิจสินเชื่อเช่าซื้อจักรยานยนต์ดำเนินการโดยบริษัทย่อย คือบริษัท ไฮเวย์ จำกัด ทั้งนี้
  กลุ่มทิสโก้มีฐานลูกค้าที่มั่นคงผ่านตัวแทนจำหน่าย (Dealer)
  ซึ่งลูกค้าผู้เช่าซื้อส่วนใหญ่เป็นบุคคลธรรมดาที่มีรายได้ประจำ และมีประวัติการชำระเงินที่ดี

  สำหรับธุรกิจสินเชื่อเพื่อการอุปโภคบริโภคซึ่งดำเนินการโดยธนาคารทิสโก้เน้นการให้บริการกับฐานลูกค้าเดิมที่ใช้บริการสินเชื่อเช่าซื้อกับธนาคาร
  ซึ่งมีประวัติการชำระเงินที่ดีและมีความสามารถในการชำระคืนหนี้อย่างเพียงพอ

  1.2 บริการเงินฝากรายย่อย (Retail Deposit)

ธนาคารทิสโก้ได้มีการระดมเงินออมโดยการให้บริการรับฝากเงินประเภทต่างๆ เช่น
เงินฝากกระแสรายวัน เงินฝากออมทรัพย์ และเงินฝากประจำ
รวมถึงบริการด้านการเงินที่เกี่ยวข้อง เช่น การออกแคชเชียร์เช็คและเช็คส่วนบุคคล
การเรียกเก็บเช็ค และบริการเงินโอน โดยธนาคารได้เปิดให้บริการดังกล่าว ทั้งที่สำนักงานใหญ่
และสาขาของธนาคารทุกแห่ง โดยในปี 2552
ธนาคารทิสโก้ได้พัฒนาผลิตภัณฑ์เงินฝากเพื่อตอบสนองความต้องการของลูกค้าที่หลากหลาย
และคำนึงถึงสิทธิประโยชน์ของลูกค้าเป็นหลัก
เห็นได้จากการพัฒนาผลิตภัณฑ์เงินฝากที่สามารถเพิ่มสภาพคล่องทางการเงินให้แก่ลูกค้าโดยรวมการลงทุนของกองทุนตลาดเงินคู่กับเงินฝากออมทรัพย์
(Cash M Savings) ซึ่งลูกค้าสามารถทำการซื้อ -
ขายหน่วยลงทุนได้อัตโนมัติด้วยตนเองโดยการฝาก - ถอนเงินในบัญชีเท่านั้น ทั้งนี้
ลูกค้าจะได้รับผลตอบแทนอย่างต่อเนื่องทั้งทางด้านดอกเบี้ยเงินฝากบัญชีออมทรัพย์และผลตอบแทนจากการลงทุน
นอกจากนี้ ในปี 2552 เป็นปีครบรอบ 40 ปีของกลุ่มทิสโก้
ธนาคารยังได้นำเสนอผลิตภัณฑ์เงินฝากปลอดภาษี 40 เดือน และโปรโมชั่นทางการตลาด “40 ปี
ทิสโก้แนะนำเพื่อน”
เพื่อให้ลูกค้าได้รับประโยชน์ดอกเบี้ยพิเศษจากการแนะนำผลิตภัณฑ์เงินฝากทิสโก้ให้ผู้อื่นได้เข้าร่วมเป็นลูกค้าของธนาคาร
นอกจากนี้ ธนาคารได้นำเสนอผลิตภัณฑ์ “เงินฝากซุปเปอร์ออมทรัพย์”
ซึ่งให้ผลตอบแทนไม่ต่างกับเงินฝากประจำ แต่คล่องตัวแบบเงินฝากออมทรัพย์
โดยสามารถถอนเงินสดจากตู้ ATM ของทุกธนาคารทั่วประเทศโดยไม่เสียค่าธรรมเนียม
ซึ่งผลิตภัณฑ์ดังกล่าวได้รับการตอบรับจากลูกค้าเป็นอย่างดี

ในส่วนช่องทางการให้บริการ ธนาคารได้เพิ่มจำนวนการติดตั้งเครื่อง e-Money ATM (ETM)
ในกรุงเทพมหานครและปริมณฑล และเพิ่มบริการแสดงรายการเดินบัญชีธนาคาร
โดยแสดงรายการเงินฝากทุกประเภทบัญชีของลูกค้า ซึ่งสามารถแสดงรายการล่าสุดได้ตลอดเวลา
รวมถึงรายละเอียดของสินเชื่อเช่าซื้อรถยนต์อีกด้วย นอกจากนี้
ธนาคารยังเปิดให้บริการสาขาธนาคารเพิ่มเติม โดยเฉพาะตามแหล่งชุมชน เช่น ห้างสรรพสินค้า
เพื่อให้บริการลูกค้าได้ทั่วถึงยิ่งขึ้น นอกจากนี้
ธนาคารยังมุ่งเน้นการพัฒนาการให้บริการแก่ลูกค้าอย่างต่อเนื่อง
โดยธนาคารได้เริ่มนำระบบคิวอัจฉริยะมาใช้
ซึ่งจะลดขั้นตอนการกรอกรายการในสลิปกระดาษของลูกค้าและลดระยะเวลาการทำธุรกรรม
ทำให้ลูกค้าได้รับความสะดวกและรวดเร็วในการรับบริการมากยิ่งขึ้น

  1.3 บริการประกันชีวิตและประกันภัย (Bancassurance)

ธนาคารทิสโก้ได้รับใบอนุญาตเป็นนายหน้าประกันชีวิตและประกันวินาศภัยจากกรมการประกันภัย
กระทรวงพาณิชย์ ในปี 2548
โดยธนาคารให้บริการเป็นนายหน้าประกันครอบคลุมการประกันภัยประเภทต่างๆ
ในส่วนของประกันชีวิต ได้แก่ ประกันชีวิตรายสามัญทั่วไป ประกันสินเชื่อกลุ่ม ประกันสุขภาพ
และประกันชีวิตกลุ่ม ส่วนของประกันวินาศภัย ได้แก่ ประกันภัยรถยนต์ ประกันอัคคีภัย
และประกันภัยเบ็ดเตล็ด เป็นต้น ทั้งนี้ เพื่อปกป้องความเสี่ยงภัยในชีวิตและทรัพย์สินของลูกค้า
และเป็นอีกหนึ่งทางเลือกทางการเงินที่ครบวงจรของลูกค้า
ธนาคารได้ร่วมมือกับบริษัทประกันชีวิตที่มั่นคงทางการเงิน และมีชื่อเสียงเป็นที่ไว้วางใจจากลูกค้า
โดยได้ร่วมคัดสรรและพัฒนาผลิตภัณฑ์ที่ตอบสนองความต้องการของลูกค้าอย่างแท้จริง อาทิ เช่น
ผลิตภัณฑ์ประกันสินเชื่อเช่าซื้อรถยนต์
ที่เพิ่มความคุ้มครองชีวิตทุกกรณีอันเกิดจากการลอบทำร้ายและฆาตกรรมในทุกพื้นที่เสี่ยงภัย เป็นต้น
ผลิตภัณฑ์ดังกล่าวได้รับสนใจจากลูกค้าของธนาคารเป็นอย่างสูง ทั้งนี้ ณ วันที่ 31 ธันวาคม 2552
มีจำนวนลูกค้าเช่าซื้อของธนาคารทำประกันสินเชื่อรถยนต์แล้วกว่า 175,000 ราย

  2. ธุรกิจบริการลูกค้าธนบดีธนกิจและบริการจัดการกองทุน (Private Clients and Asset
  Management)

ธุรกิจบริการลูกค้าธนบดีธนกิจและบริการจัดการกองทุน ให้บริการ 3 ประเภทดังนี้

  2.1 บริการลูกค้าธนบดีธนกิจ (Private Banking)

เป็นการให้บริการแก่ลูกค้าที่มีเงินออมพร้อมจะลงทุนตั้งแต่ 10 ล้านบาทขึ้นไป
ประกอบด้วยบริการเงินฝาก บริการบริหารจัดการทางการเงิน
และให้คำปรึกษาในด้านการบริหารจัดการทางการเงินและการลงทุน
เพื่อตอบสนองความต้องการของลูกค้า

  2.2 บริการนายหน้าซื้อขายหลักทรัพย์ประเภทลูกค้าทั่วไป (Private Sales Brokerage)

บริการนายหน้าซื้อขายหลักทรัพย์ประเภทลูกค้าทั่วไป ดำเนินการโดย บริษัทหลักทรัพย์ทิสโก้ จำกัด
(“บล.ทิสโก้”) โดยมีการให้บริการในประเทศผ่านสำนักงานใหญ่ในกรุงเทพมหานคร
และสาขาของบริษัท 1 แห่ง ในเขตกรุงเทพมหานคร คือ ศูนย์การค้าเอสพละนาด และอีก 4 แห่ง
ในเขตต่างจังหวัด ได้แก่ เชียงใหม่ นครปฐม นครราชสีมา และอุดรธานี

ทั้งนี้
นักลงทุนทั่วไปทั้งในและต่างประเทศสามารถใช้บริการผ่านช่องทางการซื้อขายผ่านระบบการซื้อขายหลักทรัพย์ที่มีเจ้าหน้าที่การตลาดดูแล
และระบบเครือข่ายทางอินเตอร์เน็ต (Internet)
ที่จะมีการเพิ่มการให้บริการในทุกสาขาของธนาคารทิสโก้ทั่วประเทศ
เนื่องจากบริษัทมุ่งเน้นการบริการที่มีคุณภาพ คำนึงถึงความพึงพอใจสูงสุดของลูกค้า
และยึดมั่นในจรรยาบรรณความโปร่งใสถูกต้องเป็นสำคัญ

บล. ทิสโก้ มีส่วนแบ่งตลาดในการให้บริการนายหน้าซื้อขายหลักทรัพย์ประเภทลูกค้าทั่วไป ณ สิ้นปี
2552 เท่ากับร้อยละ 2.0 ลดลงเล็กน้อยจากปี 2551 ที่มีส่วนแบ่งการตลาดร้อยละ 2.2
สำหรับกลยุทธ์ทางด้านการตลาดของลูกค้าทั่วไปเช่นเดียวกับการบริการให้แก่ลูกค้าประเภทสถาบัน
บริษัทได้ใช้กลยุทธ์ในเชิงรุกทั้งด้านการตลาดและการขาย
รวมทั้งการพัฒนาด้านผลงานวิจัยให้มีคุณภาพ ทั้งนี้
บริษัทได้จัดสัมมนาทางวิชาการเพื่อให้ความรู้เกี่ยวกับตลาดเงินและตลาดทุนแก่ลูกค้าอย่างต่อเนื่อง
ในปี 2552 บริษัทได้ขยายการให้บริการนายหน้าซื้อขายตราสารอนุพันธ์
โดยเพิ่มบริการซื้อขายฟิวเจอร์ที่อ้างอิงกับทองคำ (Gold Futures)
เพื่อเพิ่มทางเลือกในการลงทุนและตอบสนองความต้องการของลูกค้าอย่างครบวงจร นอกจากนี้
บล.ทิสโก้ยังทำการจัดกิจกรรมประชุมเชิงปฏิบัติการทดลองซื้อขายตราสารอนุพันธ์
และการทดลองซื้อขายหุ้นผ่านระบบอินเตอร์เนต ให้นักลงทุนได้ทดลองซื้อขายในระบบจำลอง
โดยมีการดำเนินการอย่างสม่ำเสมอต่อเนื่อง

ตารางแสดงข้อมูลธุรกิจหลักทรัพย์ประเภทลูกค้าบุคคลของ บล. ทิสโก้

(หน่วย: ล้านบาท)

  ---------------------------------------- ------------ ------------ ------------
  ข้อมูลธุรกิจหลักทรัพย์ประเภทลูกค้าบุคคล            ปี 2550       ปี 2551       ปี 2552

  มูลค่าการซื้อขายหลักทรัพย์ประเภทลูกค้าบุคคล        100,536.35   89,952.90    107,806.35

  มูลค่าการซื้อขายหลักทรัพย์แยกตามลักษณะการซื้อขาย                              

  - ลูกค้าประเภทบัญชีเงินสด (Cash Account)                                 

  ส่งคำสั่งซื้อผ่านทาง Internet                  25,752.64    28,767.74    35,005.10

  ส่งคำสั่งซื้อผ่านทางเจ้าหน้าที่การตลาด             74,783.71    61,185.16    72,801.25

  ส่วนแบ่งการตลาดรวมของบริษัท ^(/1) (ร้อยละ)    3.0          2.7          2.5

  ส่วนแบ่งตลาดของลูกค้าบุคคล                    2.3          2.2          2.0
  ---------------------------------------- ------------ ------------ ------------

  ^(/1) รวมทั้งตลาดหลักทรัพย์ และตลาดหลักทรัพย์ใหม่

  ที่มา: บริษัทหลักทรัพย์ทิสโก้ จำกัด

  2.3 บริการจัดการกองทุน (Asset Management)

บริษัทหลักทรัพย์จัดการกองทุน ทิสโก้ จำกัด (“บลจ. ทิสโก้”)
ประกอบธุรกิจจัดการกองทุนสำรองเลี้ยงชีพ กองทุนส่วนบุคคล และกองทุนรวม
ภายใต้ใบอนุญาตประกอบกิจการจัดการกองทุนรวม
และใบอนุญาตประกอบธุรกิจจัดการกองทุนส่วนบุคคล ซึ่งออกโดยกระทรวงการคลัง
โดยมีรายละเอียดของผลิตภัณฑ์และบริการดังต่อไปนี้

-   กองทุนสำรองเลี้ยงชีพ

  บลจ. ทิสโก้ ให้บริการด้านการจัดการกองทุนสำรองเลี้ยงชีพแก่บริษัทและนิติบุคคลต่างๆ
  รวมถึงการให้คำปรึกษาในการจัดตั้งกองทุนสำรองเลี้ยงชีพ การจดทะเบียนจัดตั้งกองทุน
  บริการด้านทะเบียนสมาชิก
  และการให้คำปรึกษาที่เกี่ยวข้องแก่คณะกรรมการกองทุนและสมาชิกกองทุน
  ทั้งนี้การจัดการลงทุนจะครอบคลุมการลงทุนในหลักทรัพย์ประเภทต่างๆ เช่น พันธบัตร หุ้นกู้ หุ้นทุน
  และหน่วยลงทุน ภายใต้ความเห็นชอบของคณะกรรมการกองทุน

  ณ วันที่ 31 ธันวาคม 2552 บลจ. ทิสโก้ มีกองทุนภายใต้การบริหาร 71 กองทุน
  มีขนาดมูลค่าสินทรัพย์สุทธิ 70,461.35 ล้านบาท โดยมีบริษัทนายจ้างมอบความไว้วางใจให้
  บลจ. ทิสโก้ เป็นผู้บริหารกองทุนสำรองเลี้ยงชีพรวมทั้งสิ้น 2,451 บริษัท มีจำนวนสมาชิกรวม
  357,424 ราย คิดเป็นส่วนแบ่งการตลาดร้อยละ 13.7 อยู่ในอันดับที่ 3 ในตลาด
  โดยรายละเอียดของมูลค่าสินทรัพย์สุทธิ แบ่งตามประเภทของกองทุนเป็นดังนี้

(หน่วย: ล้านบาท)

+--------------+-------------+-------------+-------------+-------------+
| กองท         | ปี 2550      | ปี 2551      | ปี 2552      | อ           |
| ุนสำรองเลี้ยงชีพ |             |             |             | ัตราการเติบโต |
|              |             |             |             |             |
|              |             |             |             | (ร้อยละ)     |
+--------------+-------------+-------------+-------------+-------------+
| กองทุนเดี่ยว    | 14,266.84   | 16,581.27   | 23,013.37   | 38.8        |
+--------------+-------------+-------------+-------------+-------------+
| กองทุนร่วมทุน   | 23,177.01   | 29,272.14   | 33,178.55   | 13.3        |
+--------------+-------------+-------------+-------------+-------------+
| ก            | 25,282.03   | 22,672.61   | 14,269.43   | (37.1)      |
| องทุนรัฐวิสาหกิจ |             |             |             |             |
+--------------+-------------+-------------+-------------+-------------+
| รวม          | 62,725.88   | 68,526.02   | 70,461.35   | 2.8         |
+--------------+-------------+-------------+-------------+-------------+

-   กองทุนส่วนบุคคล

  บลจ. ทิสโก้ ให้บริการจัดการลงทุนแก่ผู้ลงทุนทั้งบุคคลธรรมดา คณะบุคคลและนิติบุคคล
  การจัดการกองทุนส่วนบุคคลจะครอบคลุมการจัดการลงทุนในหลักทรัพย์ประเภทต่างๆ เช่น
  พันธบัตร หุ้นกู้ หุ้นทุน และหน่วยลงทุน
  โดยพิจารณาจากระดับความเสี่ยงที่เหมาะสมกับลูกค้าและมีการจัดทำรายงานสรุปและประเมินผลให้แก่ลูกค้าอย่างสม่ำเสมอ

  ณ วันที่ 31 ธันวาคม 2552 บลจ. ทิสโก้ มีกองทุนภายใต้การบริหาร 257 กองทุน
  มีขนาดมูลค่าสินทรัพย์สุทธิ 37,797.42 ล้านบาท คิดเป็นส่วนแบ่งการตลาดร้อยละ 17.5
  อยู่ในอันดับที่ 2 ในตลาด โดยรายละเอียดของมูลค่าสินทรัพย์สุทธิ แบ่งตามประเภทของผู้ลงทุน
  เป็นดังนี้

(หน่วย: ล้านบาท)

+-------------+-------------+-------------+-------------+-------------+
| ก           | ปี 2550      | ปี 2551      | ปี 2552      | อ           |
| องทุนส่วนบุคคล |             |             |             | ัตราการเติบโต |
|             |             |             |             |             |
|             |             |             |             | (ร้อยละ)     |
+-------------+-------------+-------------+-------------+-------------+
| นิติบุคคล      | 26,436.05   | 19,549.88   | 30,524.33   | 56.1        |
+-------------+-------------+-------------+-------------+-------------+
| บุคคลธรรมดา  | 3,980.80    | 4,298.63    | 7,273.10    | 69.2        |
+-------------+-------------+-------------+-------------+-------------+
| รวม         | 30,416.85   | 23,848.51   | 37,797.42   | 58.5        |
+-------------+-------------+-------------+-------------+-------------+

-   กองทุนรวม

  บลจ. ทิสโก้ ให้บริการจัดการกองทุนรวมโดยเสนอขายหน่วยลงทุนต่อนักลงทุนรายย่อยทั่วไป
  โดยพิจารณาความต้องการของ
  ผู้ลงทุน บลจ. ทิสโก้ เน้นวิธีการจัดการลงทุนที่มีประสิทธิภาพ
  โดยมีการศึกษาและวิเคราะห์ข้อมูลเพื่อการลงทุนอย่างสม่ำเสมอ
  รวมถึงการบริหารความเสี่ยงในการลงทุน
  และรายงานสภาพตลาดการลงทุนและความเสี่ยงในการลงทุนให้ผู้ลงทุนทราบอย่างสม่ำเสมอ

  ณ วันที่ 31 ธันวาคม 2552 บลจ. ทิสโก้ มีกองทุนภายใต้การบริหาร 47 กองทุน ทั้งนี้
  กองทุนรวมภายใต้การบริหารมีมูลค่าสินทรัพย์สุทธิภายใต้การบริหารรวมทั้งสิ้น 15,027.62
  ล้านบาท คิดเป็นส่วนแบ่งการตลาดร้อยละ 0.9 อยู่ในอันดับที่ 15
  ในตลาดรายละเอียดของมูลค่าสินทรัพย์สุทธิ แบ่งตามประเภทของกองทุน เป็นดังนี้

(หน่วย: ล้านบาท)

+-------------+------------+-------------+------------+-------------+
| กองทุนรวม    | ปี 2550     | ปี 2551      | ปี 2552     | อ           |
|             |            |             |            | ัตราการเติบโต |
|             |            |             |            |             |
|             |            |             |            | (ร้อยละ)     |
+-------------+------------+-------------+------------+-------------+
| กองทุนเปิด    | 14,535.15  | 14,611.79   | 15,027.62  | 2.8         |
+-------------+------------+-------------+------------+-------------+
| กองทุนปิด     | 58.50      | -           | -          | N.A.        |
+-------------+------------+-------------+------------+-------------+
| รวม         | 14,593.65  | 14,611.79   | 15,027.62  | 2.8         |
+-------------+------------+-------------+------------+-------------+

ช่องทางการจำหน่าย

  บลจ. ทิสโก้ นำเสนอการขายต่อลูกค้าโดยตรงในทุกธุรกิจ แต่ในธุรกิจกองทุนรวม บลจ. ทิสโก้
  เพิ่มเติมช่องทางในการจัดจำหน่ายโดยอาจดำเนินการผ่านตัวแทนสนับสนุนการขายและรับซื้อคืนหน่วยลงทุน
  เช่น ธนาคาร บริษัทเงินทุนและบริษัทหลักทรัพย์ ตามที่ระบุไว้ในหนังสือชี้ชวน นอกจากนี้ บลจ.
  ทิสโก้ ได้เพิ่มช่องทางการจำหน่ายกองทุนผ่านอินเตอร์เน็ต
  เพื่อเพิ่มความสะดวกสบายในการใช้บริการให้แก่ลูกค้ากองทุน

3. ธุรกิจบริการพาณิชย์ธนกิจและวาณิชธนกิจ (Corporate and Investment Banking)

ธุรกิจบริการพาณิชย์ธนกิจและวาณิชธนกิจ ให้บริการ 4 ประเภทดังนี้

3.1 บริการสินเชื่อและบริการพาณิชย์ธนกิจ (Corporate Lending)

บริการพาณิชย์ธนกิจ ดำเนินการโดยธนาคารทิสโก้
เป็นการให้บริการทางการเงินในรูปแบบของสินเชื่อและบริการที่เกี่ยวข้องให้แก่กลุ่มลูกค้าที่เป็นบริษัทหรือกลุ่มองค์กรธุรกิจ
(Corporate Client) ขนาดกลางถึงขนาดใหญ่
โดยบริการหลักเป็นการให้สินเชื่อเพื่อนำไปใช้ในวัตถุประสงค์ด้านการพาณิชย์ต่างๆ
และการให้บริการที่เกี่ยวข้อง เช่น การค้ำประกัน อาวัล
การให้คำปรึกษาด้านการกู้เงินและการปรับโครงสร้างหนี้ ฯลฯ
โดยแบ่งประเภทของบริการออกตามลักษณะของผลิตภัณฑ์ได้ดังต่อไปนี้

-   สินเชื่อเงินทุนหมุนเวียน

  สินเชื่อเงินทุนหมุนเวียน
  เป็นสินเชื่อเพื่อเสริมสภาพคล่องและบริหารกระแสเงินสดสำหรับธุรกิจต่างๆ
  โดยเฉพาะภาคอุตสาหกรรมและธุรกิจที่มีลักษณะเป็นฤดูกาล เช่น
  การให้สินเชื่อเพื่อการสั่งซื้อวัตถุดิบ การจัดเก็บสินค้าเพื่อขาย
  การขายชำระคืนเจ้าหนี้การค้าระยะสั้น เป็นต้น
  สินเชื่อประเภทนี้เป็นสินเชื่อระยะสั้นที่สามารถเบิกใช้และชำระคืนได้ภายในวงเงินที่กำหนดตลอดระยะเวลาการกู้
  ส่วนใหญ่มีการกำหนดอายุวงเงินไว้ไม่เกิน 1 ปี โดยจะมีการทบทวนวงเงินเป็นประจำทุกปี

-   สินเชื่อโครงการและสินเชื่อระยะยาว

  สินเชื่อโครงการและสินเชื่อระยะยาว
  เป็นสินเชื่อที่ให้แก่โครงการพัฒนาธุรกิจระยะปานกลางและระยะยาว
  ที่มีวัตถุประสงค์การใช้เงินกู้ชัดเจน
  โดยมีลักษณะโครงการที่เป็นฐานรายได้ของลูกค้าและสามารถตรวจสอบความคืบหน้าของโครงการได้
  สินเชื่อโครงการและสินเชื่อระยะยาวส่วนใหญ่เป็นสินเชื่อที่มีกำหนดการชำระคืนเงินไว้ชัดเจน
  ให้สอดคล้องกับกำหนดเวลาและความคืบหน้าของโครงการหรือกระแสเงินสดของโครงการหรือของกิจการลูกค้า
  ทั้งนี้ธนาคารมีนโยบายให้การสนับสนุนสินเชื่อแก่ภาคอุตสาหกรรมและการผลิตในรูปแบบต่างๆ
  ทุกภาคธุรกิจ โดยเฉพาะกลุ่มธุรกิจที่มีความสำคัญต่อการพัฒนาประเทศ
  ลักษณะสินเชื่อโครงการและสินเชื่อระยะยาว ได้แก่ สินเชื่อเพื่อการก่อสร้างโรงงาน
  สินเชื่อเพื่อการขยายสถานประกอบการหรือขยายธุรกิจ สินเชื่อเพื่อการก่อสร้างหมู่บ้านจัดสรร
  หรืออาคารชุด สินเชื่อเพื่องานรับเหมาก่อสร้างระบบงานสาธารณูปโภคพื้นฐาน
  หรืองานประมูลขนาดใหญ่
  สินเชื่อเพื่อซื้อและติดตั้งอุปกรณ์เครื่องจักรขนาดใหญ่ในโรงงานอุตสาหกรรม เป็นต้น

-   สินเชื่อเพื่อการพาณิชย์อื่น

  นอกจากสินเชื่อ 2 ประเภทดังกล่าวข้างต้น
  ธนาคารทิสโก้ยังให้สินเชื่อเพื่อการพาณิชย์ที่มีวัตถุประสงค์หรือลักษณะการกู้ยืมแบบอื่น เช่น
  สินเชื่อที่มีหลักประกันเป็นเงินฝากหรือสินทรัพย์สภาพคล่อง ซึ่งเป็นสินเชื่อในระยะสั้นถึงปานกลาง
  ที่มีสินทรัพย์สภาพคล่อง (Marketable Asset) เป็นหลักประกัน และ สินเชื่อเพื่อการลงทุน
  ซึ่งเป็นสินเชื่อในระยะปานกลางถึงระยะยาว ที่มีสินทรัพย์ที่ผู้กู้ซื้อเพื่อการลงทุนเป็นหลักประกัน
  เช่น อสังหาริมทรัพย์ หรือสินทรัพย์อื่น
  โดยมีเงื่อนไขที่เหมาะสมและกำหนดการชำระคืนตามความสามารถในการสร้างรายได้ของสินทรัพย์นั้น
  (Operating Asset)

-   บริการออกหนังสือค้ำประกันและอาวัลตั๋วเงิน

  ธนาคารทิสโก้ให้บริการออกหนังสือค้ำประกันและอาวัลตั๋วเงิน
  สำหรับลูกค้าที่ต้องการใช้ในการดำเนินงานบางประเภทที่จำเป็นต้องมีการวางหนังสือค้ำประกันให้กับหน่วยงานผู้ว่าจ้างต่างๆ
  เช่น การยื่นประมูลงานต่างๆ จนถึง การค้ำประกันผลงานก่อสร้าง
  หรือการออกหนังสือค้ำประกันการสั่งซื้อให้กับผู้ผลิต เช่น การซื้อวัตถุดิบเป็นจำนวนมาก
  ทั้งนี้เงื่อนไขของหนังสือค้ำประกันสามารถปรับให้เข้ากับความต้องการของผู้รับผลประโยชน์ได้

-   บริการให้คำปรึกษา และบริการอื่นๆ ด้านเงินกู้

  ธนาคารทิสโก้ให้คำปรึกษาและบริการอื่นด้านเงินกู้ที่ครบวงจร เช่น
  การให้คำปรึกษาด้านโครงสร้างทางการเงิน และการปรับโครงสร้างหนี้ (Loan
  Restructuring) การเป็นผู้จัดหาเงินกู้ร่วม (Syndicated Loan Arranger)
  ตัวแทนสินเชื่อ (Facility Agent) และตัวแทนหลักประกัน (Security Agent) เป็นต้น

-   บริการคัสโตเดียน

  ธุรกิจการให้บริการคัสโตเดียน ประกอบด้วยการเก็บรักษาทรัพย์สินและหลักทรัพย์
  ชำระราคาและส่งมอบหลักทรัพย์ การติดตามสิทธิประโยชน์ต่างๆ ในทรัพย์สินของลูกค้า อันได้แก่
  กองทุนสำรองเลี้ยงชีพ กองทุนส่วนบุคคล บุคคลธรรมดา และนิติบุคล
  ตลอดจนการรับรองมูลค่าทรัพย์สินสุทธิให้กับกองทุนสำรองเลี้ยงชีพ

  ณ วันที่ 31 ธันวาคม 2552 กลุ่มทิสโก้มีสินเชื่อธุรกิจ 19,391.66 ล้านบาท (คิดเป็นร้อยละ
  17.1 ของสินเชื่อรวม) ลดลงร้อยละ 0.5 จาก 19,488.07 ล้านบาท ณ วันที่ 31 ธันวาคม
  2551 โดยมีรายละเอียดดังนี้

+-----------------+------+------+------+-----+------+----+---------+
| ประเภทธุรกิจ      | ณ    |      | ณ    |     | ณ    |    | อัตราก   |
|                 | วันที่  |      | วันที่  |     | วันที่  |    | ารเติบโต |
|                 |      |      |      |     |      |    |         |
|                 | 31   |      | 31   |     | 31   |    | (ร้อยละ) |
|                 | ธัน   |      | ธัน   |     | ธัน   |    |         |
|                 | วาคม |      | วาคม |     | วาคม |    |         |
|                 | 2550 |      | 2551 |     | 2552 |    |         |
+-----------------+------+------+------+-----+------+----+---------+
|                 | ล้า   | ร    | ล้า   | ร้อ  | ล้า   | ร  |         |
|                 | นบาท | ้อยละ | นบาท | ยละ | นบาท | ้อย |         |
|                 |      |      |      |     |      | ละ |         |
+-----------------+------+------+------+-----+------+----+---------+
| กา              | 7,82 | 9.1  | 7,34 | 7.1 | 1    | 9  | 38.7    |
| รผลิตและการพาณิชย์ | 1.51 |      | 2.21 |     | 0,18 | .0 |         |
|                 |      |      |      |     | 5.79 |    |         |
+-----------------+------+------+------+-----+------+----+---------+
| อสังหาริมท        | 5,04 | 5.8  | 8,80 | 8.5 | 6,23 | 5  | (29.2)  |
| รัพย์และการก่อสร้าง | 1.33 |      | 7.72 |     | 7.64 | .5 |         |
+-----------------+------+------+------+-----+------+----+---------+
| สาธารณ          | 2,64 | 3.1  | 3,21 | 3.1 | 2,83 | 2  | (11.8)  |
| ูปโภคและการบริการ | 8.16 |      | 2.80 |     | 3.16 | .5 |         |
+-----------------+------+------+------+-----+------+----+---------+
| สินเชื่อธุรกิจอื่นๆ    | 10   | 0.1  | 12   | 0.1 | 13   | 0  | 7.8     |
|                 | 5.55 |      | 5.35 |     | 5.07 | .1 |         |
+-----------------+------+------+------+-----+------+----+---------+
| รวมสินเชื่อธุรกิจ    | 1    | 18.1 | 1    | 1   | 1    | 17 | (0.5)   |
|                 | 5,61 |      | 9,48 | 8.9 | 9,39 | .1 |         |
|                 | 6.55 |      | 8.07 |     | 1.66 |    |         |
+-----------------+------+------+------+-----+------+----+---------+
| สินเชื่อรายย่อย     | 7    | 81.9 | 8    | 8   | 9    | 82 | 12.2    |
| และสินเชื่ออื่น      | 0,80 |      | 3,62 | 1.1 | 3,84 | .9 |         |
|                 | 3.86 |      | 1.64 |     | 1.32 |    |         |
+-----------------+------+------+------+-----+------+----+---------+
| รวมสินเชื่อกลุ่มทิสโก้ | 8    | 1    | 10   | 10  | 11   | 1  | 9.8     |
|                 | 6,42 | 00.0 | 3,10 | 0.0 | 3,23 | 00 |         |
|                 | 0.41 |      | 9.71 |     | 2.98 | .0 |         |
+-----------------+------+------+------+-----+------+----+---------+

  กลุ่มลูกค้าและช่องทางการจำหน่าย

  กลุ่มลูกค้าเป้าหมายเป็นกลุ่มลูกค้าเดิมที่มีความสัมพันธ์กับธนาคารมานาน
  และกลุ่มลูกค้าใหม่จากภาคธุรกิจสำคัญที่ช่วยในการผลักดันเศรษฐกิจของประเทศ
  และได้รับการสนับสนุนจากภาครัฐ เช่น การลงทุน อุตสาหกรรมที่เกี่ยวข้องกับยานยนต์/ชิ้นส่วน
  การเกษตรและการแปรรูปอาหาร การขนส่งและระบบลอจิสติกส์ และอุตสาหกรรมปิโตรเคมี
  เป็นต้น นอกจากนี้ยังให้ความสำคัญกับสาธารณูปโภคพื้นฐาน เช่น พลังงาน อสังหาริมทรัพย์
  การก่อสร้างและวัสดุก่อสร้าง และสาธารณูปโภคที่มีการพัฒนาอย่างต่อเนื่อง

  ธนาคารทิสโก้ให้บริการสินเชื่อธุรกิจผ่านสำนักงานใหญ่ในกรุงเทพฯ และสาขาในต่างจังหวัด
  ปัจจุบันเจ้าหน้าที่การตลาดของธนาคารจะติดต่อกับกลุ่มลูกค้าโดยตรง
  หรือในบางกรณีลูกค้าที่สนใจอาจติดต่อธนาคารก็ได้ นอกจากนี้
  ธนาคารยังมีการประชาสัมพันธ์ผ่านทางสื่อโฆษณาต่างๆ เช่น วิทยุ สื่อสิ่งพิมพ์ อินเตอร์เน็ต
  เป็นต้น

  3.2 บริการธุรกิจจัดการการเงิน (Cash Management Services)

ธุรกิจบริการจัดการการเงิน ดำเนินการโดยธนาคารทิสโก้ คือ
บริการในด้านการบริหารกระแสเงินสดรับและกระแสเงินสดจ่ายสำหรับลูกค้ากลุ่มธุรกิจ
ซึ่งจะช่วยลูกค้าเพิ่มประสิทธิภาพในการทำงานและลดต้นทุนค่าใช้จ่ายในการบริการจัดการของธุรกิจ
ประกอบด้วย การบริการ 3 กลุ่มหลัก คือ กลุ่มบริการรับเงิน (TISCO Collection)
กลุ่มบริการด้านการจ่ายเงิน (TISCO Payment) กลุ่มบริการด้านการบริหารสภาพคล่อง (TISCO
Liquidity Management) นอกจากนี้ ธนาคารยังมีบริการธนาคารอิเล็กทรอนิกส์ (TISCO
E-Cash Management) เพื่ออำนวยความสะดวกลูกค้าสำหรับทำธุรกรรมและเรียกดูข้อมูลต่างๆ

  3.3 บริการวาณิชธนกิจ (Investment Banking)

บริการวาณิชธนกิจ ดำเนินการโดย บล. ทิสโก้
ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ให้ประกอบธุรกิจที่ปรึกษาทางการเงิน
และได้รับใบอนุญาตจากกระทรวงการคลังให้ประกอบธุรกิจการจัดจำหน่ายหลักทรัพย์
โดยมีทีมงานมืออาชีพซึ่งมีประสบการณ์ความเชี่ยวชาญในอุตสาหกรรมที่หลากหลาย
รวมทั้งมีความรู้ด้านตลาดเงินตลาดทุนทั้งในและต่างประเทศที่จะให้บริการทั้งด้านการออกและเสนอขายหลักทรัพย์
การเป็นที่ปรึกษาการเงิน การควบรวมกิจการ การปรับปรุงโครงสร้างทางการเงิน
การศึกษาความเป็นไปได้ของโครงการ และการประเมินมูลค่ากิจการ เป็นต้น

ในปี 2552 บล.ทิสโก้
ทำหน้าที่เป็นที่ปรึกษาทางการเงินและผู้จัดการการจัดจำหน่ายและรับประกันการจำหน่ายหุ้นทุน
จำนวน 2 บริษัท ได้แก่หุ้นสามัญ IPO ของ บมจ. โตโย-ไทย คอร์ปอเรชั่น และ บมจ. สตาร์ส
ไมโครอิเล็กทรอนิกส์ (ประเทศไทย) และเป็นผู้จัดการการจัดจำหน่ายหุ้นกู้ จำนวน 5 บริษัท ได้แก่
หุ้นกู้ของ บมจ. น้ำประปาไทย บมจ. ปตท. บมจ. เมเจอร์ ซีนีเพล็กซ์ กรุ๊ป ธนาคารทิสโก้ จำกัด
(มหาชน) และ บมจ. อีซี่ บาย

นอกจากนี้ ในปี 2552 บล.
ทิสโก้เป็นหนึ่งในผู้ริเริ่มให้บริการที่ปรึกษาในส่วนที่เกี่ยวข้องกับโครงการกลไกการพัฒนาที่สะอาด
(Clean Development Mechanism: CDM) เพื่อรองรับการทำธุรกิจที่เกี่ยวกับคาร์บอนเครดิต
อันเป็นการซื้อขายสิทธิในการปล่อยก๊าซคาร์บอน โดยบล.
ทิสโก้มีบริการที่ปรึกษาโครงการลดการปล่อยก๊าซเรือนกระจก และนายหน้าซื้อ-ขายคาร์บอนเครดิต
(Certified Emission Reduction-CERs)
ให้แก่องค์กรที่ต้องการสร้างมูลค่าเพิ่มให้ธุรกิจของตนอย่างครบวงจร คือ
บริการให้คำปรึกษาในด้านการวางแผนโครงการ ขออนุมัติโครงการ
ไปจนถึงการให้บริการเงินกู้โครงการ (Project Financing)
โดยเป้าหมายลูกค้าในเบื้องต้นคือกลุ่มธุรกิจอุตสาหกรรมขนาดใหญ่

  3.4 บริการนายหน้าซื้อขายหลักทรัพย์ประเภทสถาบัน (Institutional Brokerage)

บริการนายหน้าซื้อขายหลักทรัพย์ประเภทสถาบัน ดำเนินการโดย บล. ทิสโก้
ซึ่งเป็นสมาชิกหมายเลข 2 ของตลาดหลักทรัพย์แห่งประเทศไทย
โดยมีสำนักงานใหญ่ในกรุงเทพมหานครเป็นช่องทางการให้บริการ ณ สิ้นปี 2552 บล. ทิสโก้
มีส่วนแบ่งตลาดในการให้บริการนายหน้าซื้อขายหลักทรัพย์ประเภทสถาบันร้อยละ 3.2
แบ่งเป็นส่วนแบ่งตลาดสถาบันในประเทศร้อยละ 3.4 และสถาบันต่างประเทศร้อยละ 3.0
ซึ่งลดลงจากสิ้นปี 2551 ทั้งนี้ ในปี 2552
บริษัทใช้กลยุทธ์ในเชิงรุกทั้งด้านการตลาดและการขายอย่างต่อเนื่อง
โดยนำบริษัทจดทะเบียนชั้นนำของประเทศไปพบปะให้ข้อมูลแก่นักลงทุนต่างประเทศทั่วโลก
นอกจากนี้บริษัทยังพัฒนาผลงานวิจัยที่มีคุณภาพสูงอย่างต่อเนื่อง ซึ่งเป็นที่ยอมรับจากนักลงทุนทั่วไป

ตารางแสดงข้อมูลธุรกิจหลักทรัพย์ประเภทลูกค้าสถาบันของ บล. ทิสโก้

(หน่วย: ล้านบาท)

  ---------------------------------------- ------------ ------------ ------------
  ข้อมูลธุรกิจหลักทรัพย์ประเภทลูกค้าสถาบัน           ปี 2550       ปี 2551       ปี 2552

  มูลค่าการซื้อขายหลักทรัพย์ประเภทลูกค้าสถาบัน       156,897.61   118,765.66   111,572.80

  - ลูกค้าสถาบันในประเทศ                      66,809.13    55,192.13    59,270.90

  - ลูกค้าสถาบันต่างประเทศ                     90,088.48    63,573.53    52,301.90

  มูลค่าการซื้อขายหลักทรัพย์แยกตามลักษณะการซื้อขาย                             

  - ลูกค้าประเภทบัญชีเงินสด (Cash Account)                                

  ส่งคำสั่งซื้อผ่านทาง Internet                  2,752.49     2,764.49     1,756.35

  ส่งคำสั่งซื้อผ่านทางเจ้าหน้าที่การตลาด             154,145.12   116,001.17   109,816.45

  ส่วนแบ่งการตลาดรวมของบริษัท ^(/1) (ร้อยละ)    3.0          2.7          2.5

  ส่วนแบ่งตลาดของลูกค้าสถาบัน^(/1) (ร้อยละ)      3.8          3.3          3.2

  - ลูกค้าสถาบันในประเทศ                      5.1          4.1          3.4

  - ลูกค้าสถาบันต่างประเทศ                     3.3          2.8          3.0
  ---------------------------------------- ------------ ------------ ------------

  ^(/1) รวมทั้งตลาดหลักทรัพย์ และตลาดหลักทรัพย์ใหม่

  ที่มา: บริษัทหลักทรัพย์ทิสโก้ จำกัด

4. บริหารเงินและการลงทุน (Corporate Investment)

หน่วยงานการบริหารเงินเป็นส่วนงานหนึ่งของธนาคารทิสโก้
ทำหน้าที่บริหารสินทรัพย์และหนี้สินของธนาคารซึ่งครอบคลุมการจัดหาเงินทุนจากสถาบันการเงินทั้งในและต่างประเทศ
และการลงทุนในหลักทรัพย์และตราสารหนี้
เพื่อให้ได้รับผลตอบแทนสูงสุดภายใต้กลยุทธ์และนโยบายการควบคุมความเสี่ยงของธนาคารและกฎระเบียบของทางการที่เกี่ยวข้อง
โดยรวมถึงการจัดสภาพคล่องให้สอดคล้องกับกฎระเบียบของธนาคารแห่งประเทศไทย

สำหรับตราสารหนี้ ธนาคารทิสโก้มีการลงทุนในตราสารหนี้ทั้งระยะสั้นและระยะยาว
รวมทั้งยังมีการลงทุนในหลักทรัพย์ประเภทตราสารทุน
ทั้งที่เป็นหลักทรัพย์จดทะเบียนในตลาดหลักทรัพย์ และหลักทรัพย์ที่ไม่ได้จดทะเบียน
นโยบายการลงทุนของกลุ่มทิสโก้ จะเน้นการลงทุนระยะยาวในหุ้นของบริษัทที่มีปัจจัยพื้นฐานดี
และมีราคาเหมาะสม โดยเป็นการลงทุนเพื่อเงินปันผลและกำไรจากส่วนต่างของราคา

มูลค่าเงินลงทุนในตราสารหนี้และตราสารทุนของกลุ่มทิสโก้ ณ วันที่ 31 ธันวาคม 2552 เท่ากับ
9,437.95 ล้านบาท เพิ่มขึ้นร้อยละ 52.4 จาก 5,355.48 ล้านบาท ณ วันที่ 31 ธันวาคม 2551

ในส่วนงานของ บล. ทิสโก้
มีการประกอบธุรกรรมค้าหลักทรัพย์เพื่อบัญชีของบริษัทเองในหลักทรัพย์ประเภทตราสารหนี้และตราสารทุน
โดยมีวัตถุประสงค์หลักเพื่อกำไรจากส่วนต่างของราคา อย่างไรก็ตาม
ธุรกรรมค้าหลักทรัพย์มีสัดส่วนของธุรกิจที่ไม่สูงนัก
เนื่องจากบริษัทมีนโยบายที่จะเน้นการลงทุนในระยะยาวมากกว่า
ทั้งนี้การค้าหลักทรัพย์จะมีธุรกรรมเมื่อภาวะตลาดเอื้ออำนวยและมีโอกาสในการทำกำไรในช่วงสั้น
โดยบริษัทยังคงยึดหลักการซื้อขายเฉพาะหลักทรัพย์ของบริษัทที่มีผลการดำเนินงานและปัจจัยพื้นฐานที่ดี
เพื่อเป็นการลดความเสี่ยงด้านการตลาด

  5. บริหารส่วนกลาง (Corporate Function)

หน่วยงานด้านการกำกับดูแลและหน่วยงานสนับสนุนส่วนกลางจะรวมศูนย์ที่บริษัท
โดยบริษัทย่อยต้องใช้บริการด้านงานกำกับดูแลและงานสนับสนุนของบริษัท (Outsourcing)
ตามรายละเอียดดังต่อไปนี้

-   บริหารความเสี่ยง วางแผนและงบประมาณ บัญชี ระบบบัญชีและการเงิน
    บริหารข้อมูลและสารสนเทศองค์กร วิจัยข้อมูลลูกค้า

-   พัฒนาผลิตภัณฑ์และช่องทางการตลาด เพิ่มผลผลิตและบริหารความเสี่ยงด้านการปฏิบัติการ

-   เลขานุการบริษัท กฎหมาย ธุรการสำนักงาน นักลงทุนสัมพันธ์

-   ทรัพยากรบุคคลและพัฒนาองค์กร

-   นิเทศสัมพันธ์

-   กำกับและควบคุมภายใน

-   ตรวจสอบภายใน

4.2 การตลาดและภาวะการแข่งขัน

4.2.1 ธุรกิจธนาคารพาณิชย์

-   ลักษณะตลาด

ณ วันที่ 31 ธันวาคม 2552 มีจำนวนธนาคารพาณิชย์ทั้งระบบจำนวน 34 แห่ง
แบ่งเป็นธนาคารพาณิชย์ที่จดทะเบียนในประเทศไทยจำนวน 18 แห่ง
และสาขาธนาคารต่างประเทศจำนวน 16 แห่ง โดยมีจำนวนคงที่เท่ากับปี 2551
สำหรับภาวะตลาดด้านเงินฝากและเงินให้สินเชื่อมีรายละเอียดดังนี้

เงินฝาก

สำหรับ ปี 2552 เงินฝากของระบบธนาคารพาณิชย์ไทย[3] มียอดคงค้างทั้งสิ้น 6,504,531
ล้านบาท เพิ่มขึ้นร้อยละ 0.3 เมื่อเทียบกับสิ้นปี 2551
เนื่องจากอัตราดอกเบี้ยเงินฝากในตลาดมีอัตราค่อนข้างต่ำ
และการแข่งขันด้านการระดมเงินฝากลดน้อยลงกว่าช่วงปีที่ผ่านมา
ประกอบกับลูกค้าส่วนหนึ่งหันไปลงทุนในกองทุนพันธบัตรต่างประเทศที่ให้ผลตอบแทนที่สูงกว่าอัตราดอกเบี้ยเงินฝาก
ทั้งนี้ ณ สิ้นปี 2552 อัตราดอกเบี้ยเงินฝากประจำ 3 เดือนเฉลี่ยของ 5
ธนาคารพาณิชย์ขนาดใหญ่ปรับลดลงมาอยู่ที่ร้อยละ 0.71 จากร้อยละ 1.58 ณ สิ้นปี 2551
เป็นผลจากการปรับลดอัตราดอกเบี้ยนโยบายอย่างต่อเนื่องของธนาคารแห่งประเทศไทยเพื่อกระตุ้นเศรษฐกิจภายในประเทศ

ตารางแสดงความเคลื่อนไหวของอัตราดอกเบี้ยเฉลี่ยของธนาคารพาณิชย์ไทย

(หน่วย : ร้อยละต่อปี)

  --------------------------- -------------- -------------- --------------
                              ปี 2550         ปี 2551         ปี 2552

  ดอกเบี้ยเงินให้สินเชื่อ (MLR)      6.920          6.900          5.935
  ^(/1)                                                     

  ดอกเบี้ยเงินฝากประจำ 3 เดือน    2.15           1.58           0.71
  ^(/1)                                                     
  --------------------------- -------------- -------------- --------------

  ^(/1) อัตราดอกเบี้ยเฉลี่ย ณ สิ้นระยะเวลาของธนาคารขนาดใหญ่ 5 แห่ง คือ
  ธนาคารกรุงเทพ จำกัด (มหาชน) ธนาคารไทยพาณิชย์ จำกัด (มหาชน) ธนาคารกรุงไทย
  จำกัด (มหาชน) ธนาคารกสิกรไทย จำกัด (มหาชน) และธนาคารกรุงศรีอยุธยา จำกัด
  (มหาชน)

สำหรับ ปี 2552 เงินฝากของธนาคารทิสโก้ มียอดคงค้างทั้งสิ้น 107,048.20 ล้านบาท
เพิ่มขึ้นจากสิ้นปี 2551 ร้อยละ 8.3 โดยแบ่งเป็นเงินฝาก 56,930.95 ล้านบาท
และเงินกู้ยืมระยะสั้น 50,117.25 ล้านบาท

  เงินให้สินเชื่อ

เงินให้สินเชื่อของระบบธนาคารพาณิชย์ไทย ณ วันที่ 31 ธันวาคม 2552 มียอดคงค้างสินเชื่อจำนวน
5,781,941 ล้านบาทลดลงจาก สิ้นปี 2551 ร้อยละ 0.6
เนื่องจากการให้สินเชื่อของธนาคารพาณิชย์อยู่ในลักษณะชะลอตัวตามภาวะเศรษฐกิจในประเทศ
สำหรับเงินให้สินเชื่อของธนาคารทิสโก้มีจำนวน 107,014 ล้านบาท เติบโตขึ้นจากสิ้นปี 2551
ร้อยละ 7.1

ตารางแสดงการเปรียบเทียบของสินทรัพย์ เงินฝาก และเงินให้สินเชื่อ ณ วันที่ 31 ธันวาคม 2552

(หน่วย : ล้านบาท)

  -------------------- ----------- ------------ ----------- ------------ ------------------------- ------------
  ธนาคาร               สินทรัพย์      ส่วนแบ่งตลาด   เงินฝาก      ส่วนแบ่งตลาด   เงินให้สินเชื่อหลังหักค่าเผื่อหนี้ฯ   ส่วนแบ่งตลาด
                                   (ร้อยละ)                  (ร้อยละ)                                (ร้อยละ)

  1. ธ. กรุงเทพ จำกัด    1,740,192   19.5         1,342,977   20.6         1,038,603                 18.0
  (มหาชน)                                                                                          

  2. ธ.กรุงไทย จำกัด     1,539,743   17.3         1,208,140   18.6         1,034,390                 17.9
  (มหาชน)                                                                                          

  3. ธ.กสิกรไทย จำกัด    1,268,083   14.2         952,742     14.6         868,692                   15.0
  (มหาชน)                                                                                          

  4. ธ.ไทยพาณิชย์ จำกัด   1,286,514   14.4         978,064     15.0         901,049                   15.6
  (มหาชน)                                                                                          

  5. ธ.กรุงศรีอยุธยา จำกัด 760,625     8.5          524,686     8.1          539,350                   9.3
  (มหาชน)                                                                                          

  6. ธ.ทหารไทย จำกัด    541,637     6.1          407,949     6.3          336,969                   5.8
  (มหาชน)                                                                                          

  7. ธ.นครหลวงไทย จำกัด 415,870     4.7          324,379     5.0          261,200                   4.5
  (มหาชน)                                                                                          

  8. ธ.ธนชาต จำกัด      413,878     4.6          266,727     4.1          274,826                   4.8
  (มหาชน)                                                                                          

  9.                   265,438     3.0          95,750      1.5          78,380                    1.4
  ธ.สแตนดาร์ดชาร์เตอร์ด                                                                               
  (ไทย) จำกัด (มหาชน)                                                                               

  10. ธ.ยูโอบี จำกัด      226,437     2.5          151,241     2.3          136,892                   2.4
  (มหาชน)                                                                                          

  11. ธ.ซีไอเอ็มบี ไทย    138,966     1.6          88,424      1.4          76,934                    1.3
  จำกัด (มหาชน)                                                                                     

  12. ธ.ทิสโก้ จำกัด      130,615     1.5          56,931      0.9          107,014                   1.9
  (มหาชน)                                                                                          

  13. ธ.เกียรตินาคิน จำกัด 129,020     1.4          76,109      1.2          82,778                    1.4
  (มหาชน)                                                                                          

  14. ธ.สินเอเซีย จำกัด   65,054      0.7          30,411      0.5          44,861                    0.8
  (มหาชน)                                                                                          

  ระบบธนาคารพาณิชย์ไทย   8,922,073   100.0        6,504,531   100.0        5,781,941                 100.0
  -------------------- ----------- ------------ ----------- ------------ ------------------------- ------------

ที่มา: รายการย่อแสดงสินทรัพย์และหนี้สิน (ธ.พ. 1.1) ธนาคารแห่งประเทศไทย

นอกจากนี้
ธุรกิจเช่าซื้อรถยนต์ซึ่งเป็นธุรกิจหลักของธนาคารจะเติบโตตามการขยายตัวของตลาดรถยนต์
โดยยอดจำหน่ายรถยนต์ในประเทศมีการชะลอตัวตั้งแต่สิ้นปี 2549 ในปี 2552
ยอดจำหน่ายรถยนต์ในประเทศลดลงร้อยละ 10.6 จาก 614,078 คัน ในปี 2551 เป็น 548,872
คัน ในปี 2552 ทั้งนี้ สัดส่วนรถยนต์ใหม่ในปี 2552 แบ่งเป็นรถยนต์นั่งร้อยละ 42.8
และรถยนต์เพื่อการพาณิชย์ร้อยละ 57.2 ทั้งนี้
กลุ่มทิสโก้มีอัตราปริมาณการให้สินเชื่อเช่าซื้อรถยนต์ใหม่ของกลุ่มทิสโก้ต่อปริมาณการจำหน่ายรถยนต์ใหม่เฉลี่ย
(Penetration Rate) ของปี 2552 อยู่ที่ร้อยละ 12.0

ตารางแสดงยอดขายรถยนต์ในประเทศไทย ตั้งแต่ปี 2548-2552

  ------------------ ---------- ---------- ---------- ---------- -----------
  หน่วย : คัน          ปี 2548     ปี 2549     ปี 2550     ปี 2551     ปี 2552

  รถยนต์นั่ง            188,211    195,458    182,767    238,990    235,169

  รถยนต์เพื่อการพาณิชย์   515,050    486,705    448,484    375,088    313,703

  รวม                703,261    682,163    631,251    614,078    548,872
  ------------------ ---------- ---------- ---------- ---------- -----------

  ที่มา : สถาบันยานยนต์

-   สภาพการแข่งขัน

ในปี 2552 การขยายตัวของธุรกิจธนาคารพาณิชย์ไทยอยู่ในภาวะชะลอตัวอย่างต่อเนื่องจากปี 2551
ตามภาวะเศรษฐกิจในประเทศที่ไม่เอื้ออำนวย ซึ่งได้รับผลกระทบปัจจัยลบด้านต่างๆ
ทั้งจากปัญหาวิกฤตเศรษฐกิจโลก และปัญหาความไม่แน่นอนทางการเมืองในประเทศ
จากปัจจัยลบดังกล่าวทำให้ความต้องการสินเชื่อจากภาคธุรกิจและครัวเรือนลดลง
ประกอบกับธนาคารพาณิชย์ได้เพิ่มความระมัดระวังในการขยายสินเชื่อ
เพื่อป้องกันปัญหาด้านคุณภาพสินทรัพย์ อย่างไรก็ตาม ในช่วงไตรมาสสุดท้ายของปี 2552
ธุรกิจธนาคารพาณิชย์ไทยเริ่มปรับตัวดีขึ้น ตามการฟื้นตัวของภาวะเศรษฐกิจในประเทศ
สำหรับการแข่งขันด้านเงินฝาก ในปี 2552
มีความรุนแรงน้อยกว่าปีที่ผ่านมาตามภาวะตลาดสินเชื่อที่ชะลอตัวลง
โดยการแข่งขันด้านอัตราดอกเบี้ยส่วนใหญ่เป็นไปเพื่อการรักษาฐานลูกค้ามากกว่าการขยายฐานเงินฝาก
อย่างไรก็ดี ธนาคารพาณิชย์หลายแห่งเน้นการระดมเงินฝากระยะยาว
เพื่อรักษาต้นทุนเงินฝากให้อยู่ในระดับต่ำ
รองรับการขยายตัวของสินเชื่อและอัตราดอกเบี้ยเงินฝากที่คาดว่าจะปรับตัวเพิ่มขึ้นในปี 2553
ในส่วนของสินเชื่อธุรกิจ ธนาคารทิสโก้มุ่งเน้นกลยุทธ์การสร้างคุณภาพสินเชื่อ
และลดหนี้ที่ไม่ก่อให้เกิดรายได้ลงโดยมุ่งการปรับโครงสร้างหนี้
และเตรียมพร้อมที่จะรองรับตลาดที่อาจมีทิศทางไม่แน่นอน
โดยเน้นการแข่งขันด้านคุณภาพมากกว่าด้านปริมาณ
และการขยายฐานลูกค้าอย่างมีคุณภาพโดยอาศัยประสบการณ์ในการดำเนินธุรกิจกว่า 40 ปี
ระบบการปฏิบัติการและการบริหารที่มีประสิทธิภาพ
และการให้บริการที่ดีเพื่อสามารถตอบสนองความต้องการที่หลากหลายและการรักษาความสัมพันธ์อันดีกับลูกค้า
ทั้งนี้ ณ สิ้นปี 2552 ธนาคารมีส่วนแบ่งการตลาดอยู่ในอันดับที่ 12 ในระบบธนาคารพาณิชย์
โดยมีส่วนแบ่งตลาดด้านสินทรัพย์ร้อยละ 1.5 ส่วนแบ่งการตลาดเงินฝากร้อยละ 0.9
ของยอดเงินฝากรวม และมีส่วนแบ่งตลาดสินเชื่อคิดเป็นร้อยละ 1.9
ของยอดเงินให้สินเชื่อรวมทุกธนาคาร

สำหรับการแข่งในตลาดสินเชื่อเช่าซื้อรถยนต์ แม้ว่ายอดขายรถยนต์ในประเทศในปี 2552
จะลดลงจากปีก่อนหน้าอันมีผลกระทบมาจากปัญหาเศรษฐกิจชะลอตัว
แต่การแข่งขันของตลาดสินเชื่อเช่าซื้อยังคงมีการแข่งขันรุนแรง
โดยคู่แข่งรายใหญ่ใช้กลยุทธ์ด้านราคาและเงื่อนไขการเช่าซื้อที่เสนออัตราดอกเบี้ยเช่าซื้อที่ต่ำ
พร้อมลดอัตราส่วนเงินดาวน์ และระยะเวลาเช่าซื้อที่ยาวขึ้นเพื่อดึงดูดลูกค้า ทั้งนี้
การแข่งขันในธุรกิจสินเชื่อเช่าซื้อรถยนต์ สามารถแบ่งกลุ่มผู้ประกอบการให้เช่าซื้อเป็น 2 กลุ่ม
คือ 1) กลุ่มบริษัทลีสซิ่งและสถาบันการเงินต่างๆ และ 2)
กลุ่มบริษัทในเครือของผู้ผลิตและจำหน่ายรถยนต์
โดยคู่แข่งรายใหญ่ของธุรกิจเช่าซื้อรถยนต์เป็นธนาคาร
และบริษัทลีสซิ่งในเครือของธนาคารซึ่งมีความได้เปรียบในด้านต้นทุนเงินทุนในภาวะอัตราดอกเบี้ยในช่วงขาลง
ขณะที่ คู่แข่งที่เป็นบริษัทลีสซิ่งในเครือของผู้ผลิตและจำหน่ายรถยนต์ส่วนหนึ่งได้ทยอยขายลูกหนี้
และกิจการ เนื่องจากมีต้นทุนเงินทุนค่อนข้างสูงเมื่อเทียบกับคู่แข่งในตลาด นอกจากนี้
จากภาวะการแข่งขันในเรื่องอัตราดอกเบี้ยของธุรกิจสินเชื่อเช่าซื้อรถยนต์ใหม่
และสินเชื่อเช่าซื้อรถยนต์มือสอง
ทำให้คู่แข่งขันหันมาให้ความสนใจกับสินเชื่อสำหรับคนมีรถเพิ่มขึ้นซึ่งมีผลตอบแทนสูงกว่าสินเชื่อรถยนต์ใหม่
สำหรับแนวโน้มการแข่งขันในธุรกิจสินเชื่อเช่าซื้อรถยนต์ในปี 2553
คาดว่าจะยังคงทวีความรุนแรงจากการแย่งชิงส่วนแบ่งตลาดของคู่แข่งรายใหญ่

ทั้งนี้
กลุ่มทิสโก้ได้มุ่งเน้นการขยายฐานลูกค้าด้วยการเสนอบริการที่ดีมีคุณภาพและการรักษาความสัมพันธ์ที่ดีกับผู้จำหน่ายรถยนต์
(Dealer) โดยจะลดอัตราดอกเบี้ยตามตลาดเพียงเพื่อรักษาฐานลูกค้า ทั้งนี้ ในปี 2552
กลุ่มทิสโก้ได้ปรับสัดส่วนการให้เช่าซื้อรถมือสองให้เพิ่มขึ้น เพื่อให้ได้ผลตอบแทนเฉลี่ยสูงขึ้น
นอกจากนี้ การเป็นพันธมิตรหลักกับผู้ผลิตและจำหน่ายรถยนต์ในเครือฟอร์ด มาสด้า วอลโว่และ
เชฟโรเลต ทำให้กลุ่มทิสโก้มีความได้เปรียบทางการแข่งขันเพิ่มขึ้น ทั้งนี้
ด้วยประสบการณ์ที่ยาวนานของกลุ่มทิสโก้ ประกอบกับการมีความสัมพันธ์ที่ดีกับผู้แทนขาย
ความสามารถในการบริหารต้นทุนที่มีประสิทธิผล
ความชำนาญในการบริหารความเสี่ยงและการบริหารและติดตามหนี้อย่างมีประสิทธิภาพ
รวมทั้งมีฐานข้อมูลของลูกค้าที่กว้างขวาง ทำให้กลุ่มทิสโก้มีศักยภาพในการแข่งขัน
และเชื่อมั่นว่าจะสามารถรักษาความเป็นผู้นำหนึ่งในสามอันดับแรกของธุรกิจเช่าซื้อได้ต่อไป

4.2.2 ธุรกิจหลักทรัพย์

(1) ธุรกิจนายหน้าซื้อขายหลักทรัพย์ และธุรกิจวานิชธนกิจ

-   ลักษณะตลาด

ในปี 2552 มีบริษัทที่ได้รับอนุญาตให้ดำเนินธุรกิจนายหน้าซื้อขายหลักทรัพย์จำนวน 41 บริษัท
และมีบริษัทที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ในการให้บริการเป็นที่ปรึกษาทางการเงินจำนวน
77 บริษัท สำหรับภาวะตลาดทุนในปี 2552
ดัชนีตลาดหลักทรัพย์แห่งประเทศไทยมีการปรับตัวเพิ่มขึ้นจาก 449.96 จุด ณ สิ้นปี 2551 เป็น
734.54 จุด ณ สิ้นปี 2552 โดยมูลค่าการซื้อขายหลักทรัพย์เฉลี่ยต่อวันเพิ่มขึ้นจาก 15,866.94
ล้านบาท ในปี 2551 เป็น 17,853.82 ล้านบาท ในปี 2552
เป็นผลจากเศรษฐกิจโลกเริ่มฟื้นจากสภาวะชะลอตัว
ประกอบกับเงินลงทุนจากต่างประเทศไหลเข้าลงทุนมาในประเทศเป็นจำนวนมาก
ในด้านการระดมทุน มีบริษัทเข้าจดทะเบียนในตลาดหลักทรัพย์ฯ และตลาดหลักทรัพย์เอ็ม เอ ไอ
จำนวน 17 บริษัท เพิ่มขึ้นจาก 12 บริษัทในปี 2551 โดยมีมูลค่าการระดมทุน 6,168.62 ล้านบาท
ลดลงจาก 18,764.30 ล้านบาทในปี 2551 ทั้งนี้
จากสภาพเศรษฐกิจและความเชื่อมั่นของนักลงทุนที่ฟื้นตัวอย่างต่อเนื่อง
ทำให้มีบริษัทเข้าจดทะเบียนในตลาดหลักทรัพย์ฯ และตลาดหลักทรัพย์เอ็ม เอ
ไอเพิ่มขึ้นเมื่อเทียบกับปีที่ผ่านมา

ตารางสรุปภาวะตลาดหลักทรัพย์แห่งประเทศไทย

(หน่วย: ล้านบาท)

+----------------------------+-------------+-------------+-------------+
|   หน่วย : ล้านบาท            |   ปี 2550    |   ปี 2551    |   ปี 2552    |
+============================+=============+=============+=============+
|   ดัชนีตลาดหลักทรัพย์ ณ วันสิ้นงวด |   858.10    |   449.96    |   734.54    |
|   (จุด)                     |             |             |             |
+----------------------------+-------------+-------------+-------------+
|   มูลค่าหลักทรัพย์ตามราคาตลาด   |   6,636,068 |   3,568,223 |   5,873,101 |
+----------------------------+-------------+-------------+-------------+
|   มูลค่าการซื้อขายหลักทรัพย์      |   4,188,776 |   3,919,874 |   4,338,479 |
+----------------------------+-------------+-------------+-------------+
|   ม                        |   17,097    |   15,870    |   17,854    |
| ูลค่าการซื้อขายหลักทรัพย์เฉลี่ยต่อวัน |             |             |             |
+----------------------------+-------------+-------------+-------------+
|   อัตราเงินปันผลตอบแทน        |   3.31      |   6.57      |   3.65      |
|   (ร้อยละ)                  |             |             |             |
+----------------------------+-------------+-------------+-------------+
|   อัตราส่วนราคาปิดต่อกำไรต่อหุ้น  |   17.03     |   7.01      |   25.56     |
|   (เท่า)                    |             |             |             |
+----------------------------+-------------+-------------+-------------+
|   จำนวนบริษัทจดทะเบียนใน      |   475       |   476       |   475       |
|   ต.ล.ท.                   |             |             |             |
+----------------------------+-------------+-------------+-------------+

  ที่มา : ตลาดหลักทรัพย์แห่งประเทศไทย

-   สภาพการแข่งขัน

ในปี 2552 เนื่องจากมีบริษัทที่ได้รับอนุญาตให้ประกอบธุรกิจนายหน้าซื้อขายหลักทรัพย์จำนวนมาก
ทำให้มีการแข่งขันที่รุนแรงเพื่อรักษาและขยายส่วนแบ่งตลาด รวมถึงการปรับตัวของธุรกิจ
เพื่อรองรับการเปิดเสรีธุรกิจหลักทรัพย์ในปี 2555
โดยมีดำเนินกลยุทธ์การแข่งขันเพิ่มรายได้ในช่องทางอื่นนอกเหนือจากค่าธรรมเนียมซื้อขาย อาทิ
การเป็นพันธมิตรทางธุรกิจกับบริษัทหลักทรัพย์ในประเทศเพื่อนบ้านเพื่อขยายตลาดธุรกิจวานิชธนกิจ
การทำสัญญาการเป็นนายหน้าซื้อขายหลักทรัพย์ในลักษณะคู่ค้า (Exclusive Partner)
กับบริษัทหลักทรัพย์ชั้นนำในต่างประเทศเพื่อเพิ่มส่วนแบ่งจากลูกค้าสถาบันต่างประเทศ
และการพัฒนาธุรกิจเพื่อเพิ่มรายได้จากบริการอื่น อาทิ การขยายบริการซื้อขายตราสารอนุพันธ์
บริการตัวแทนขายหน่วยลงทุน นอกจากนี้ เพื่อเป็นการกระจายฐานรายได้
บริษัทหลักทรัพย์หลายแห่งทำการลงทุนในบัญชีของบริษัท (Proprietary Trading)
เพื่อเพิ่มรายได้จากการลงทุน ทั้งนี้ตั้งแต่ปี 2553 เป็นต้นไป
การแข่งขันจะมีความรุนแรงมากขึ้นจากอัตราค่าธรรมเนียมซื้อขายหลักทรัพย์ที่มีการเปิดเสรีมากขึ้น
โดยในส่วนของนักลงทุนบุคคลจะเป็นอัตราแบบขั้นบันได
และส่วนของนักลงทุนสถาบันจะเป็นอัตราตามที่ตกลงกัน ทั้งนี้ บล. ทิสโก้
ไม่มีนโยบายแข่งขันด้านราคาค่าธรรมเนียมซื้อขายหลักทรัพย์
แต่จะเน้นกลุ่มลูกค้าที่ซื้อขายหลักทรัพย์ตามปัจจัยพื้นฐานเพื่อการลงทุนมากกว่ากลุ่มลูกค้าที่เน้นการเก็งกำไรในระยะสั้น
บริการด้านบทวิเคราะห์ที่มีคุณภาพ และพัฒนาบริการด้านอื่นๆ
เพื่อเป็นทางเลือกให้กับนักลงทุนมากยิ่งขึ้น ทั้งนี้ ณ สิ้นปี 2552 บล.
ทิสโก้มีส่วนแบ่งการตลาดร้อยละ 2.57 อยู่อันดับที่ 15 เมื่อเทียบกับคู่แข่งจำนวน 38 ราย[4]

สำหรับการแข่งขันในธุรกิจวาณิชธนกิจนั้น
เนื่องจากมีจำนวนผู้ได้รับอนุญาตให้ประกอบธุรกิจที่ปรึกษาทางการเงินเป็นจำนวนมาก
ขณะที่ความต้องการของตลาดมีจำนวนจำกัด ทำให้มีการแข่งขันที่รุนแรง
โดยกลยุทธ์การแข่งขันส่วนใหญ่จะเน้นด้านคุณภาพของทีมงาน
ประสบการณ์และความเชี่ยวชาญในการให้บริการ
ความคิดริเริ่มในการนำเสนอรูปแบบตราสารทางการเงินใหม่ๆ
ตลอดจนการสร้างความสัมพันธ์อันดีกับลูกค้าในระยะยาว

(2) ธุรกิจหลักทรัพย์จัดการกองทุน

-   ลักษณะตลาด

บริษัทที่จัดอยู่ในธุรกิจจัดการกองทุนรวม และกองทุนส่วนบุคคลทั้งหมดกว่า 30 ราย ประกอบด้วย
บริษัทหลักทรัพย์จัดการกองทุน ธนาคารพาณิชย์ บริษัทหลักทรัพย์ และบริษัทประกันภัย
สำหรับสภาวะตลาดของบริการจัดการกองทุน ณ วันที่ 31 ธันวาคม 2552
กองทุนรวมมีมูลค่าสินทรัพย์สุทธิ 1,676,301 ล้านบาท โดยเพิ่มขึ้นร้อยละ 23.4 จากสิ้นปี 2551
ในขณะที่กองทุนส่วนบุคคลมีมูลค่าสินทรัพย์สุทธิ 216,501 ล้านบาท โดยเพิ่มขึ้นร้อยละ 28.7
และกองทุนสำรองเลี้ยงชีพมีมูลค่าสินทรัพย์สุทธิ 514,237 ล้านบาท
โดยมีอัตราการเติบโตเพิ่มขึ้นร้อยละ 10.5

ตารางสรุปภาวะตลาดกองทุน

  (หน่วย : ล้านบาท)

  -------------------- ---------------- ---------------- ----------------
                       ณ วันที่ 31 ธันวาคม                   

  กองทุน                ปี 2550           ปี 2551           ปี 2552

  กองทุนสำรองเลี้ยงชีพ     441,720          465,296          514,237

  กองทุนส่วนบุคคล         175,481          168,278          216,501

  กองทุนรวม             1,610,893        1,358,674        1,676,301
  -------------------- ---------------- ---------------- ----------------

ที่มา: สมาคมบริษัทจัดการกองทุน

-   สภาพการแข่งขัน

สำหรับบริการจัดการกองทุน ธุรกิจหลักทรัพย์จัดการกองทุนยังคงมีการแข่งขันที่ค่อนข้างรุนแรง
แม้บรรยากาศการลงทุนจะได้รับผลกระทบจากปัญหาเศรษฐกิจโลกชะลอตัว อย่างไรก็ตาม
จากการฟื้นตัวของภาวะเศรษฐกิจภายในประเทศ การปรับตัวเพิ่มขึ้นอย่างต่อเนื่องของตลาดทุน
และปรับลดอัตราดอกเบี้ยเงินฝากของธนาคารพาณิชย์เป็นปัจจัยที่มีผลกระทบในเชิงบวกต่อธุรกิจหลักทรัพย์จัดการกองทุน
ซึ่งทำให้มีเม็ดเงินเข้ามาลงทุนในธุรกิจกองทุนรวมมากขึ้น

ในส่วนของธุรกิจกองทุนสำรองเลี้ยงชีพมีการแข่งขันของธุรกิจที่รุนแรง
โดยคู่แข่งรายใหญ่เน้นกลยุทธ์การลดค่าธรรมเนียมการบริหาร เพื่อแย่งชิงส่วนแบ่งการตลาด ทั้งนี้
ภายหลังจากที่ พ.ร.บ. กองทุนสำรองเลี้ยงชีพ อนุญาตให้กองทุนสำรองเลี้ยงชีพ 1
กองทุนมีได้หลายนโยบายการลงทุนหรือ มาสเตอร์ ฟันด์ (Master Fund) ซึ่งบลจ.
ทิสโก้ได้ดำเนินการเพี่อรองรับการเปลี่ยนแปลงดังกล่าว โดยเริ่มจัดตั้งกองทุนทิสโก้ มาสเตอร์ พูล
ฟันด์ (TISCO Master Pooled Fund) เพื่อให้บริการลูกค้าในวันที่ 1 ก.ค. 2552
ซึ่งกองทุนดังกล่าวได้รับความสนใจตอบรับจากลูกค้าเป็นจำนวนมาก โดย ณ สิ้นปี 2552
กองทุนทิสโก้ มาสเตอร์ พูล ฟันด์ มีขนาดกองทุนกว่า 10,000 ล้านบาท
จากความสำเร็จในการจัดตั้งกองทุนทิสโก้ มาสเตอร์ พูล ฟันด์
ทำให้ลูกค้ากองทุนสำรองเลี้ยงชีพประเภทกองทุน 1 นโยบายการลงทุน (Single Fund)
ได้ทยอยจัดตั้งกองทุนรูปแบบ มาสเตอร์ ฟันด์ เช่นเดียวกัน นอกจากนี้ มาสเตอร์
ฟันด์ภายใต้การจัดการของบลจ. ทิสโก้
สามารถตอบสนองความต้องการของสมาชิกได้อย่างเต็มรูปแบบ
ซึ่งสมาชิกแต่ละคนสามารถเลือกผสมนโยบายการลงทุนต่างๆ ได้ตามต้องการ โดยที่บลจ. ทิสโก้
ร่วมผลักดันในการแนะนำและให้ความรู้แก่สมาชิกซึ่งเป็นหัวใจสำคัญที่จะช่วยสมาชิกตัดสินใจเลือกรูปแบบการลงทุนที่เหมาะสม
ทั้งนี้ บลจ.ทิสโก้
ยังคงเน้นกลยุทธ์การสร้างผลตอบแทนสูงสุดในระดับความเสี่ยงที่เหมาะสมกับลูกค้าแต่ละกลุ่ม

ในส่วนของธุรกิจกองทุนรวม บริษัทหลักทรัพย์จัดการกองทุนมีการแข่งขันกันออกกองทุนต่างๆ
โดยเน้นการออกผลิตภัณฑ์กองทุนตราสารหนี้รัฐบาลต่างประเทศ เช่น กองทุนพันธบัตรรัฐบาลเกาหลี
เพื่อเป็นทางเลือกให้กับลูกค้าแทนการฝากออมทรัพย์กับธนาคารที่ให้ผลตอบแทนต่ำ
โดยในส่วนของบลจ. ทิสโก้ก็มีการออกกองทุนประเภทดังกล่าวด้วยเช่นกัน อย่างไรก็ดี บลจ.
ทิสโก้เล็งเห็นถึงทิศทางการฟื้นตัวของภาวะเศรษฐกิจโลกซึ่งเป็นโอกาสที่ในการสร้างผลตอบแทนที่ดีให้กับผู้ลงทุน
ดังนั้น บลจ.ทิสโก้ จึงมีการออกเสนอขายกองทุนหุ้นและสินค้าโภคภัณฑ์อย่างสม่ำเสมอ
โดยกองทุนที่เปิดใหม่ในปีที่ผ่านมา อาทิ กองทุนทิสโก้ ออยล์ ฟันด์ กองทุนทิสโก้โกลด์ ฟันด์
กองทุนทิสโก้ยูเอส อิควิตี้ ฟันด์ กองทุนทิสโก้ เอเชีย แปซิฟิก เอ็กซ์ เจแปน และกองทุน ทิสโก้
เอเชีย แปซิฟิก เอ็กซ์ เจแปน เพื่อการเลี้ยงชีพ ซึ่งกองทุนดังกล่าวมีผลตอบแทนที่โดดเด่น
และได้รับการตอบรับเป็นอย่างดีจากลูกค้า นอกจากนี้ ในปี 2552 ที่ผ่านมา กองทุนหุ้นของบลจ.
ทิสโก้มีผลดำเนินการที่โดดเด่น โดย กองทุนทิสโก้ทวีทุน กองทุนทิสโก้หุ้นทุนปันผล
กองทุนทีซีเอ็มหุ้นทุน มีผลตอบแทนย้อนหลัง 12 เดือน ปี 2552 อยู่ใน 3 อันดับแรก
ของกองทุนรวมประเภทตราสารหุ้นที่ให้ผลตอบแทนสูงสุด ทั้งนี้ ณ สิ้นปี 2552 บลจ.
ทิสโก้มีส่วนการตลาดร้อยละ 5.1 อยู่อันดับที่ 7 เมื่อเทียบกับคู่แข่งจำนวน 25 ราย[5]
โดยมีรายละเอียดส่วนแบ่งการตลาด และอันดับเมื่อเทียบกับคู่แข่งของธุรกิจกองทุนแต่ละประเภท
ดังนี้

ตารางสรุปสินทรัพย์ภายใต้การบริหารสุทธิตามประเภทกองทุนของบลจ.ทิสโก้

+--------------------+--------------------+------------+--------------+
| กองทุน              | มูลค่าสินทรัพย์ภายใต้    | ส่วน        | อัน           |
|                    | การบริหารสุทธิ        | แบ่งการตลาด | ดับเทียบกับคู่แข่ง |
|                    |                    |            |              |
|                    | (ล้านบาท)           | (ร้อยละ)    |              |
+--------------------+--------------------+------------+--------------+
| กองทุนสำรองเลี้ยงชีพ   | 70,461.35          | 13.7       | 3/17         |
+--------------------+--------------------+------------+--------------+
| กองทุนส่วนบุคคล       | 37,797.42          | 17.5       | 2/21         |
+--------------------+--------------------+------------+--------------+
| กองทุนรวม           | 15,027.62          | 0.9        | 15/20        |
+--------------------+--------------------+------------+--------------+
| รวมของบลจ.ทิสโก้     | 123,286.40         | 5.1        | 7/25         |
+--------------------+--------------------+------------+--------------+

ที่มา: สมาคมบริษัทจัดการกองทุน

4.3 การจัดหาผลิตภัณท์และบริการ

(1) แหล่งที่มาของเงินทุน

  นอกจากเงินกองทุนของกลุ่มทิสโก้แล้ว
  แหล่งที่มาของเงินทุนส่วนใหญ่ได้จากการระดมทุนจากเงินฝาก
  รายการระหว่างธนาคารและตลาดเงิน เงินกู้ยืมทั้งที่เป็นเงินกู้ยืมระยะสั้น และเงินกู้ยืมระยะยาว
  โดยแหล่งที่มาของเงินทุนมีรายละเอียดดังต่อไปนี้

ตารางแสดงแหล่งที่มาของเงินทุน

  (หน่วย : ล้านบาท)

  ------------------------------ --------------- --------------- --------------
  แหล่งเงินทุน                      ปี 2550          ปี 2551          ปี 2552

  เงินฝาก                         35,714.17       58,822.61       56,808.48

  เงินกู้ยืมระยะสั้น                   32,744.79       41,768.42       53,698.94

  เงินกู้ยืมระยะยาว                  8,005.05        4,899.30        5,429.75

  รายการระหว่างธนาคารและตลาดเงิน   5,852.19        5,727.88        6,380.22

  หนี้สินอื่น                         4,263.29        3,418.89        3,968.25

  รวมแหล่งเงินทุนจากหนี้สิน            86,579.49       114,637.10      126,285.64

  เงินกองทุน                       12,373.60       11,536.04       12,518.42

  รวมแหล่งเงินทุน                   98,953.10       126,173.14      138,804.35
  ------------------------------ --------------- --------------- --------------

  ทั้งนี้ ณ วันที่ 31 ธันวาคม 2552
  มีรายการสินทรัพย์และหนี้สินของกลุ่มทิสโก้แบ่งตามอายุของสัญญาได้ดังต่อไปนี้

  (หน่วย : ล้านบาท)

  ------------------------------ -------- -------- -------- -------- ------- ------- ------------ ---------
                                 เมื่อทวง                                      ไม่มี     หนี้ที่ไม่ก่อ      

  รายการ                         ถาม      0 – 3    3- 12    1-5 ปี    เกิน 5 ปี กำหนด   ให้เกิดรายได้   รวม
                                          เดือน     เดือน                                           

  สินทรัพย์ทางการเงิน                                                                                 

  เงินสด                          826      -        -        -        -       -       -            827

  รายการระหว่างธนาคารและตลาดเงิน   2,333    10,375   -        -        -       -       -            12,708

  เงินลงทุน – สุทธิ                  689      527      1,600    4,577    976     1,068   -            9,438

  ลูกหนี้สำนักหักบัญชี                  -        140      -        -        -       -       -            140

  เงินให้สินเชื่อและลูกหนี้              1,709    9,378    25,678   71,049   2,122   -       4,429        114,366

                                 5,558    20,421   27,278   75,627   3,098   1,068   4,429        137,479

  หนี้สินทางการเงิน                                                                                   

  เงินฝาก                         28,847   21,244   6,220    497      -       -       -            56,808

  รายการระหว่างธนาคารและตลาดเงิน   610      4,212    515      1,044    -       -       -            6,380

  หนี้สินจ่ายคืนเมื่อทวงถาม             345      -        -        -        -       -       -            345

  เงินกู้ยืม                         2,462    38,313   12,923   1,430    4,000   -       -            59,129

  เจ้าหนี้สำนักหักบัญชี                 -        193      -        -        -       -       -            193

  เจ้าหนี้ธุรกิจหลักทรัพย์และสัญญา                                                                         

  ซื้อขายล่วงหน้า                    3        956      -        -        -       -       -            959

                                 32,268   64,917   19,659   2,970    4,000   -       -            123,814

  รายการนอกงบดุล                                                                                   

  การรับอาวัลตั๋วเงินและการค้ำประกัน                                                                     

  การกู้ยืม                         31       5        479      -        -       436     -            951

  ภาระผูกพันอื่น                     -        532      388      626      -       8       -            1,554
  ------------------------------ -------- -------- -------- -------- ------- ------- ------------ ---------

โปรดอ่านรายละเอียดเกี่ยวกับความเสี่ยงจากการไม่สอดคล้องกันของสินทรัพย์และหนี้สินในระยะสั้นตามอายุสัญญาในส่วนที่
1 หัวข้อที่ 2 ปัจจัยความเสี่ยง

  (2) การให้สินเชื่อ

-   นโยบายการให้สินเชื่อ

  สินเชื่อธุรกิจ

  กลุ่มทิสโก้ (เฉพาะธนาคารทิสโก้และบริษัทย่อยที่มีการให้สินเชื่อ)
  มีนโยบายที่จะเน้นการขยายตัวของสินเชื่อธุรกิจอย่างระมัดระวัง โดยในการอนุมัติสินเชื่อใหม่
  ธนาคารจะพิจารณาถึงศักยภาพของธุรกิจ โอกาส ความสามารถในการชำระคืนหนี้
  และหลักประกัน ตลอดจนอัตราผลตอบแทนที่เหมาะสมกับความเสี่ยงของสินเชื่อแต่ละราย
  กลุ่มทิสโก้จะเน้นการขยายตัวของสินเชื่อไปในตลาดที่มีความชำนาญ
  มีความเสี่ยงในระดับที่ยอมรับได้ และให้ผลตอบแทนที่เหมาะสม
  ในกรณีที่กลุ่มทิสโก้ต้องการเข้าสู่ตลาดสินเชื่อใหม่
  กลุ่มทิสโก้จะทำการวิเคราะห์ถึงโอกาสและปัจจัยความเสี่ยงต่างๆ อย่างทั่วถึงก่อน

  นโยบายหลักประกันแตกต่างกันตามประเภทของสินเชื่อ
  โดยกลุ่มทิสโก้มีระบบการบริหารหลักประกันที่รัดกุม
  มีกลไกที่ใช้ในการรักษาระดับมูลค่าของหลักประกันให้อยู่ตามเงื่อนไข
  เพื่อควบคุมความเสี่ยงจากความเสียหายที่อาจเกิดขึ้น อย่างไรก็ตาม
  กลุ่มทิสโก้อาจพิจารณาให้สินเชื่อแบบไม่มีหลักประกันกับผู้กู้ที่มีความน่าเชื่อถือสูงเป็นรายๆ ไป
  ในการประเมินมูลค่าหลักประกัน
  กลุ่มทิสโก้ได้กำหนดให้มีการประเมินราคาทรัพย์สินที่ใช้เป็นหลักประกันโดยผู้ประเมินราคาอิสระหรือหน่วยประเมินราคาทรัพย์สินของธนาคารก่อนการเบิกใช้วงเงินกู้
  รวมทั้งมีการทบทวนราคาประเมินอย่างสม่ำเสมอ
  โดยกลุ่มมีคณะอนุกรรมการประเมินราคาหลักประกัน
  ทำหน้าที่รับผิดชอบในการอนุมัติการประเมินราคาหลักประกันโดยผู้ประเมินราคาภายในและผู้ประเมินราคาอิสระ
  ตามนโยบายของกลุ่มที่ได้วางไว้ภายใต้หลักเกณฑ์ของธนาคารแห่งประเทศไทยและหน่วยงานอื่นที่เกี่ยวข้อง

  ในการให้สินเชื่อลูกค้าแต่ละราย
  กลุ่มทิสโก้มีขั้นตอนและหลักเกณฑ์การพิจารณาคุณสมบัติของลูกค้าที่ชัดเจนรัดกุมเพื่อให้ได้ลูกค้าที่มีคุณภาพ
  ในขณะเดียวกันสามารถตอบสนองความต้องการของลูกค้าได้อย่างเหมาะสม
  โดยมีหน่วยงานอิสระทำหน้าที่สอบทานและดูแลกระบวนการให้สินเชื่อให้เป็นไปตามระเบียบที่กำหนด

  การกำหนดระยะเวลาชำระคืนสูงสุดของลูกหนี้เป็นไปตามเกณฑ์ของธนาคารแห่งประเทศไทย
  สำหรับนโยบายการกำหนดราคา กลุ่มทิสโก้ไม่มีนโยบายการแข่งขันด้านราคา
  โดยจะกำหนดอัตราดอกเบี้ยที่เหมาะสมตามภาวะตลาดและระดับความเสี่ยงของผู้กู้
  ตลอดจนพิจารณาถึงต้นทุนเงินทุนของธนาคาร

  สินเชื่อรายย่อย

  สำหรับสินเชื่อเช่าซื้อซึ่งเป็นธุรกิจส่วนใหญ่ในกลุ่มสินเชื่อรายย่อย
  กลุ่มทิสโก้มีนโยบายที่จะขยายสินเชื่อในเชิงรุก
  โดยเฉพาะในตลาดที่มีการเติบโตและมีอัตราผลตอบแทนคุ้มกับความเสี่ยง
  แม้ว่าการเติบโตของสินเชื่อเช่าซื้อรถยนต์ในปี 2552
  อยู่ในระดับปานกลางตามภาวะเศรษฐกิจที่ชะลอตัว อย่างไรก็ตาม
  กลุ่มทิสโก้ยังคงใช้นโยบายในการแข่งขันโดยรักษาคุณภาพสินเชื่อ
  และรักษาส่วนแบ่งตลาดมากกว่าการแข่งขันด้านราคา

  กลุ่มทิสโก้มีนโยบายในการวางมาตรฐานการให้สินเชื่อเช่าซื้อด้วยการใช้ระบบการให้คะแนนสินเชื่อ
  (Credit Scoring) ซึ่งพัฒนาขึ้นจากฐานข้อมูลภายในของธนาคาร
  ระบบดังกล่าวช่วยควบคุมมาตรฐานการอนุมัติสินเชื่อ
  ตลอดจนเพิ่มประสิทธิภาพและร่นระยะเวลาการอนุมัติสินเชื่อให้เร็วขึ้น
  เพื่อตอบสนองต่อความต้องการของลูกค้า

  กลุ่มทิสโก้มีการพิจารณาการให้สินเชื่อให้สอดคล้องกับความต้องการของตลาดเพื่อให้สามารถขยายสินเชื่อได้มากตาม
  เป้าหมายการเติบโตในเชิงรุกอย่างมีคุณภาพ อย่างไรก็ตาม
  กลุ่มลูกค้าหลักของธนาคารยังคงมีความเสี่ยงต่ำกว่าของคู่แข่ง
  และกลุ่มไม่มีนโยบายการแข่งขันด้านราคา
  แต่ใช้การเพิ่มคุณภาพการให้บริการและการบริหารความสัมพันธ์ทางธุรกิจเป็นเครื่องมือในการแข่งขัน
  สำหรับนโยบายด้านหลักประกัน ทรัพย์สินที่ให้เช่าซื้อต้องมีตลาดรองที่เพียงพอ
  และมีการทำประกันภัยอย่างเหมาะสม

  สำหรับสินเชื่อเพื่อการเคหะ ธนาคารทิสโก้มีนโยบายการปล่อยสินเชื่อไม่เกินร้อยละ 90
  ของมูลค่าหลักประกัน ทั้งนี้ในรายละเอียดจะแตกต่างกันไปขึ้นอยู่กับลักษณะของหลักประกัน
  ในส่วนของสินเชื่อเพื่อการอุปโภคบริโภคอื่น
  และสินเชื่อที่ไม่มีหลักประกันจะมีอัตราดอกเบี้ยที่สูงเพื่อชดเชยกับความเสี่ยงของการผิดนัดชำระหนี้ที่สูงขึ้น

-   การอนุมัติวงเงินและอำนาจการอนุมัติ

  คณะกรรมการบริหารมอบหมายอำนาจการอนุมัติสินเชื่อให้แก่คณะกรรมการพิจารณาสินเชื่อ
  (Credit Committee) เป็นผู้ดูแล
  ภายใต้นโยบายการอนุมัติสินเชื่อที่ได้รับการอนุมัติโดยคณะกรรมการบริหาร

  นโยบายการอนุมัติสินเชื่อ มีการกำหนดวงเงินและมอบอำนาจการอนุมัติวงเงินไว้อย่างชัดเจน
  โดยสินเชื่อธุรกิจทุกรายการจะต้องได้รับการอนุมัติโดยคณะกรรมการพิจารณาสินเชื่อ
  เนื่องจากเป็นสินเชื่อที่วงเงินกู้มีขนาดใหญ่
  สินเชื่อธุรกิจที่มีขนาดใหญ่มากจะต้องได้รับการอนุมัติโดยตรงจากคณะกรรมการบริหาร

  สำหรับสินเชื่อรายย่อย เนื่องจากวงเงินสินเชื่อมีขนาดเล็ก
  กลุ่มทิสโก้จึงมีการกำหนดระเบียบวิธีปฏิบัติและมอบอำนาจการอนุมัติวงเงินแต่ละระดับให้แก่ผู้บริหารและหัวหน้างานในแต่ละระดับ
  นำไปปฏิบัติภายใต้นโยบายอนุมัติสินเชื่อโดยรวมที่กำหนด
  สินเชื่อรายย่อยที่มีขนาดใหญ่เกินกว่าระดับปกติเมื่อพิจารณาจากประเภทของสินเชื่อและวัตถุประสงค์ของการกู้เงิน
  จะต้องได้รับอนุมัติจากคณะกรรมการพิจารณาสินเชื่อ หรือคณะกรรมการบริหารเป็นกรณีไป

  สำหรับสินเชื่อเช่าซื้อ กลุ่มทิสโก้ได้นำระบบการให้คะแนนสินเชื่อ (Credit Scoring)
  เข้ามาใช้ร่วมเป็นเงื่อนไขในการพิจารณาอนุมัติสินเชื่อ
  โดยระบบจะให้คะแนนลูกค้าแต่ละรายโดยพิจารณาจากคุณสมบัติของลูกค้า ลักษณะของสินเชื่อ
  และเงื่อนไขของสินเชื่อที่ต้องการ

-   นโยบายการบริหารความเสี่ยงจากการให้สินเชื่อ

  คณะกรรมการบริหารความเสี่ยงของธนาคาร (Risk Management Committee)
  ซึ่งประกอบด้วยผู้บริหารระดับสูงจากสายงานต่างๆ เป็นผู้พิจารณากำหนดนโยบาย กฎเกณฑ์
  และขั้นตอนโดยรวมของการบริหารความเสี่ยงจากการให้สินเชื่อ
  โดยมีคณะกรรมการพิจารณาสินเชื่อ (Credit Committee) และหัวหน้าสายควบคุมสินเชื่อ
  (Chief Credit Officer) เป็นผู้ดูแลการบริหารความเสี่ยงของสินเชื่อแต่ละรายการ
  นอกจากนี้คณะกรรมการพิจารณาสินเชื่อที่มีปัญหา (Problem Loan Committee)
  ทำหน้าที่ดูแลติดตามการจัดการลูกหนี้ที่มีปัญหา และพิจารณาตั้งสำรอง
  ค่าเผื่อหนี้สงสัยจะสูญในระดับที่เหมาะสม นอกจากนี้
  คณะกรรมการบริหารความเสี่ยงของธนาคารจะรายงานการปฏิบัติงานตรวจสอบต่อคณะกรรมบริหารความเสี่ยงของบริษัท
  ทิสโก้ไฟแนนเชียลกรุ๊ป จำกัด (มหาชน) ซึ่งเป็นบริษัทใหญ่ของกลุ่มอย่างสม่ำเสมอ
  ภายใต้หลักเกณฑ์การกำกับแบบรวมกลุ่มของธนาคารแห่งประเทศไทย

  ธนาคารทิสโก้มีหน่วยงานพิจารณาคุณภาพสินเชื่อแยกออกจากหน่วยงานการตลาด
  เพื่อทำหน้าที่พิจารณาและให้ความเห็นอย่างเป็นอิสระในการอนุมัติสินเชื่อ
  และมีหน่วยงานสอบทานสินเชื่อซึ่งขึ้นตรงกับหน่วยงานตรวจสอบภายในและคณะกรรมการตรวจสอบทำหน้าที่สอบทานความถูกต้องและโปร่งใสของการให้สินเชื่อ

  ธนาคารทิสโก้ได้นำระบบจัดอันดับความน่าเชื่อถือของสินเชื่อ (Credit Grading)
  มาใช้ในการประเมินความเสี่ยง ทั้งสำหรับสินเชื่อธุรกิจ และสินเชื่อรายย่อย
  โดยได้เริ่มดำเนินการเก็บข้อมูลประวัติการชำระเงินแยกตามผลการจัดอันดับความน่าเชื่อถือเพื่อประเมินคุณภาพของระบบ
  และเพื่อให้สอดคล้องกับการพัฒนาตามกฎการดำรงเงินกองทุนของ Basel Committee for
  Banking Supervision ฉบับใหม่ ภายใต้วิธีการใช้การจัดอันดับความน่าเชื่อถือภายใน
  (Internal Ratings Based Approach – IRB) ทั้งนี้ผลที่จะได้รับในระยะยาว คือ
  การประเมินความเสี่ยงด้านเครดิตที่แม่นยำและการใช้เงินกองทุนของธนาคารได้อย่างมีประสิทธิภาพสูงสุด

  สำหรับการควบคุมความเสี่ยงด้านการกระจุกตัวของสินเชื่อ
  ธนาคารกำหนดให้มีวงเงินความเสี่ยงสำหรับแต่ละกลุ่มสินเชื่อ (Concentration Limits)
  ที่กำหนดให้สามารถให้สินเชื่อต่อผู้กู้หรือกลุ่มผู้กู้ 1
  รายได้ไม่เกินระดับที่กำหนดสำหรับสินเชื่อแต่ละประเภท
  และติดตามควบคุมการกระจุกตัวของสินเชื่อธุรกิจในแต่ละภาคอุตสาหกรรม (Industry Limit)
  ให้อยู่ในระดับที่เหมาะสม
  โดยพิจารณาร่วมกับการกระจุกตัวของเงินลงทุนในตราสารทุนในแต่ละภาคอุตสาหกรรมด้วย
  นอกจากนี้ธนาคารยังปฏิบัติตามกฎเกณฑ์ของธนาคารแห่งประเทศไทยอย่างเคร่งครัด
  ตามข้อกำหนดในการให้สินเชื่อหรือลงทุนในกิจการของผู้อื่นหรือก่อภาระผูกพันหรือจ่ายเงินตามภาระผูกพันเพื่อบุคคลหนึ่งบุคคลใด
  (Single Lending Limit)

-   การติดตามหนี้

  กลุ่มทิสโก้กำหนดให้มีหลักเกณฑ์กระบวนการติดตามสินเชื่อคงค้างอย่างต่อเนื่อง
  โดยมีการทบทวนการให้สินเชื่ออย่างสม่ำเสมอ และติดตามหนี้ที่มีปัญหาอย่างใกล้ชิด
  สำหรับสินเชื่อธุรกิจ คณะกรรมการพิจารณาสินเชื่อที่มีปัญหา (Problem Loan Committee)
  จะได้รับรายงานการผิดนัดชำระหนี้ของลูกหนี้ที่มีปัญหาทุกรายการ
  เพื่อพิจารณาสถานะของลูกหนี้และกำหนดวิธีการติดตามเร่งรัดหนี้ การดำเนินคดีตามกฎหมาย
  รวมถึงการจัดชั้นสินทรัพย์และการตั้งสำรองหนี้สูญ
  โดยมุ่งเน้นในเรื่องการปรับปรุงโครงสร้างหนี้สำหรับลูกหนี้รายที่สามารถดำเนินการต่อไปได้
  โดยกลุ่มทิสโก้ได้กำหนดหลักเกณฑ์ ขอบเขต และการติดตามผลอย่างใกล้ชิด นอกจากนี้
  เจ้าหน้าที่สินเชื่อจะต้องรายงานต่อคณะกรรมการพิจารณาสินเชื่อที่มีปัญหาเกี่ยวกับการติดตามการปรับปรุงโครงสร้างหนี้อย่างต่อเนื่อง

  สำหรับการติดตามสินเชื่อรายย่อยนั้น
  กลุ่มทิสโก้จะปรับปรุงนโยบายและกลยุทธ์ในการบริหารและติดตามหนี้ให้สอดคล้องกับภาวะเศรษฐกิจ
  กฎระเบียบต่างๆ ของหน่วยงานราชการอย่างต่อเนื่อง
  โดยเฉพาะอย่างยิ่งการปฏิบัติตามประกาศและระเบียบของสำนักงานคณะกรรมการคุ้มครองผู้บริโภค
  (ส.ค.บ.) อย่างเคร่งครัด โดยจัดแบ่งกระบวนการติดตามหนี้ออกเป็น 3 ส่วน คือ 1)
  งานติดตามหนี้ค้างชำระ 2) งานเร่งรัดหนี้สินและการติดตามยึดทรัพย์สิน และ 3)
  งานกฎหมายและบังคับคดี เพื่อเพิ่มประสิทธิภาพการดำเนินงานให้ได้สูงสุด

-   การปรับโครงสร้างหนี้

  สำหรับลูกหนี้ที่มีปัญหา เช่น ได้รับผลกระทบจากความผันผวนทางเศรษฐกิจ
  หรือความขัดข้องทางการเงินของลูกหนี้
  กลุ่มทิสโก้มีนโยบายที่จะปรับโครงสร้างหนี้เพื่อเพิ่มโอกาสในการรับคืนหนี้ให้ได้สูงสุด
  โดยหลักเกณฑ์การปรับโครงสร้างหนี้ของกลุ่มสามารถทำได้หลายวิธี ประกอบด้วย
  การผ่อนผันเงื่อนไขการชำระหนี้ในลักษณะต่างๆ การโอนทรัพย์สินของลูกหนี้เพื่อเป็นการชำระหนี้
  การแปลงหนี้เป็นตราสารทางการเงิน หรือการแปลงหนี้เป็นทุนของลูกหนี้ เป็นต้น

  การปรับโครงสร้างหนี้สามารถทำได้กับลูกหนี้ทุกประเภท
  ทั้งที่ผิดนัดชำระแล้วหรือยังไม่ผิดนัดชำระก็ตาม
  โดยหน่วยงานที่ให้สินเชื่อมีหน้าที่และความรับผิดชอบในการปรับโครงสร้างหนี้
  รวมถึงการคัดเลือกลูกหนี้ที่จะมีการปรับโครงสร้างหนี้
  เจ้าหน้าที่ที่ได้รับมอบหมายจะทำการประเมินคุณภาพของลูกหนี้และสภาพแวดล้อมที่เกี่ยวข้องกับฐานะและการดำเนินงานของลูกหนี้
  เพื่อคาดการณ์เกี่ยวกับโอกาสที่จะได้รับชำระหนี้คืน
  และพิจารณาวิธีการที่เหมาะสมในการปรับโครงสร้างหนี้

  ในกรณีการปรับโครงสร้างหนี้สำหรับลูกหนี้ที่กลุ่มทิสโก้ กรรมการ บุคคลที่เกี่ยวข้องกับกรรมการ
  หรือผู้บริหารของกลุ่ม เข้าข่ายมีผลประโยชน์เกี่ยวข้องทั้งทางตรงและทางอ้อม
  จะต้องให้สถาบันการเงินอื่นหรือบุคคลที่สามที่ไม่มีผลประโยชน์เกี่ยวข้องกับธนาคารและลูกหนี้
  เป็นผู้วิเคราะห์ฐานะและความสามารถในการชำระหนี้ ตลอดจนกระแสเงินสดของลูกหนี้
  ทั้งนี้กลุ่มทิสโก้ปฏิบัติตามเกณฑ์ที่ธนาคารแห่งประเทศไทยกำหนดสำหรับหนี้ที่ได้รับการปรับโครงสร้างหนี้แล้วทุกราย
  ทั้งในเรื่องการเปลี่ยนสถานะการจัดชั้น การคำนวณส่วนสูญเสีย และการกันสำรอง

  (3) ความสามารถในการดำรงเงินกองทุน

  กลุ่มทิสโก้มีนโยบายดำรงเงินกองทุนที่เพียงพอเพื่อรองรับความเสี่ยงของธนาคารในระยะยาว
  โดยคำนึงถึงความอยู่รอดของธนาคารในระยะยาวแม้จะมีความผันผวนทางเศรษฐกิจ
  และดำรงเงินกองทุนต่อสินทรัพย์เสี่ยงในอัตราที่ไม่ต่ำกว่าที่กฎหมายกำหนด
  ซึ่งปัจจุบันธนาคารแห่งประเทศไทยกำหนดให้ธนาคารดำรงเงินกองทุนเมื่อสิ้นวันหนึ่งๆ
  เป็นอัตราส่วนกับสินทรัพย์เสี่ยง และภาระผูกพันไม่ต่ำกว่าร้อยละ 8.50 โดยเงินกองทุนชั้นที่ 1
  ต้องเป็นอัตราส่วนไม่ต่ำกว่าร้อยละ 4.25 ของสินทรัพย์เสี่ยงและภาระผูกพัน
  อัตราส่วนเงินกองทุนต่อสินทรัพย์เสี่ยงของธนาคาร มีดังต่อไปนี้

ตารางแสดงอัตราส่วนเงินกองทุนต่อสินทรัพย์เสี่ยง

+-----------------+-----------+-----------+-----------+---------------+
|                 | 31 ธันวาคม | 31 ธันวาคม | 31 ธันวาคม | ข้อก           |
|                 | 2550^(/1) | 2551^(/1) | 2552^(/2) | ำหนดตามกฎหมาย |
|                 |           |           |           | (ร้อยละ)       |
|                 | (ร้อยละ)   | (ร้อยละ)   | (ร้อยละ)   |               |
+-----------------+-----------+-----------+-----------+---------------+
| เงินกองทุนชั้นที่ 1   | 12.41     | 11.23     | 14.05*    | 4.25          |
| ต่อสินทรัพย์เสี่ยง    |           |           |           |               |
+-----------------+-----------+-----------+-----------+---------------+
| เงินกองทุนทั้งหมด   | 12.81     | 11.71     | 16.96**   | 8.50          |
| ต่อสินทรัพย์เสี่ยง    |           |           |           |               |
+-----------------+-----------+-----------+-----------+---------------+

¹ คำนวณตามเกณฑ์ Basel II SA

² คำนวณตามเกณฑ์ Basel II IRB

* ก่อนพิจารณาเกณฑ์การดำรงเงินกองทุนขั้นต่ำ (Capital Floor)

** หลังพิจารณาเกณฑ์การดำรงเงินกองทุนขั้นต่ำ (Capital Floor)

  ทั้งนี้ กลุ่มทิสโก้มีฐานเงินทุนที่มั่นคง
  และมีอัตราเงินกองทุนต่อสินทรัพย์เสี่ยงสูงเกินกว่าเกณฑ์ของธนาคารแห่งประเทศไทย
  และเพียงพอที่จะรองรับมาตรการของทางการในการจัดชั้นหนี้และกฎเกณฑ์การตั้งสำรองในอนาคต

  (4) การบริหารสภาพคล่อง

  คณะกรรมการบริหารความเสี่ยง
  ทำหน้าที่ควบคุมดูแลและกำหนดทิศทางของโครงสร้างสินทรัพย์และหนี้สิน
  และโครงสร้างการระดมทุนโดยละเอียด รวมทั้งยังกำหนดวงเงินความเสี่ยงด้านสภาพคล่องต่างๆ
  เพื่อเตือนถึงระดับความเสี่ยงจากตัวบ่งชี้ที่สำคัญ เช่น ระดับของสินทรัพย์สภาพคล่อง
  ระดับความไม่สอดคล้องกันของสินทรัพย์และหนี้สินที่ครบกำหนด ระดับการกระจุกตัวของเงินฝาก
  และระดับการถอนเงินในแต่ละวัน
  นอกจากนี้ยังได้กำหนดแผนฉุกเฉินเพื่อการบริหารสภาพคล่องในยามวิกฤติ (Contingency
  Plan) ซึ่งระบุระเบียบขั้นตอนปฏิบัติไว้อย่างชัดเจน

  การบริหารสภาพคล่องในแต่ละวันอยู่ในความดูแลของฝ่ายบริหารเงิน
  ซึ่งดูแลการจัดหาแหล่งเงินทุนและการลงทุน
  ตามประมาณการกระแสเงินสดในแต่ละวันของธนาคาร
  ฝ่ายบริหารเงินจะรับผิดชอบดูแลให้สภาพคล่องของธนาคารเป็นไปตามนโยบายและหลักเกณฑ์การบริหารความเสี่ยงของกลุ่ม
  และให้สอดคล้องกับประกาศธนาคารแห่งประเทศไทยเรื่องการกำหนดให้ธนาคารดำรงสินทรัพย์สภาพคล่อง
  โดยสามารถสรุปได้ดังนี้

-   ให้ธนาคารดำรงสินทรัพย์สภาพคล่องไม่ต่ำกว่าร้อยละ 6
    ของยอดเงินรับฝากและยอดเงินกู้ยืมดังต่อไปนี้

-   ยอดรวมเงินรับฝากทุกประเภท

-   ยอดรวมเงินกู้ยืมต่างประเทศที่ครบกำหนดใน 1 ปี
    นับแต่วันกู้และยอดรวมเงินกู้ยืมต่างประเทศซึ่งอาจชำระคืนหรืออาจถูกเรียกคืนก็ได้ใน 1
    ปีนับแต่วันกู้ เว้นแต่เป็นเงินกู้ยืมตามหลักเกณฑ์ที่ธนาคารแห่งประเทศไทยกำหนด

-   ยอดรวมเงินกู้ยืมที่มีอนุพันธ์แฝง

  ทั้งนี้
  ยอดรวมเงินรับฝากและยอดรวมเงินกู้ยืมข้างต้นให้นับรวมยอดเงินซึ่งโอนเข้ามาในประเทศไทยจากสาขาหรือสำนักงานใหญ่ต่างประเทศที่แสดงอยู่ในบัญชีระหว่างกันด้วย

-   สินทรัพย์สภาพคล่องประกอบด้วย เงินฝากที่ธนาคารแห่งประเทศไทยไม่ต่ำกว่าร้อยละ 0.5
    หลักทรัพย์หรือตราสารซึ่งปราศจากภาระผูกพันประเภทใดประเภทหนึ่งรวมกันไม่ต่ำกว่าร้อยละ
    4.5 และ เงินฝากในธนาคารที่ตั้งอยู่ในประเทศไทย ซึ่งปราศจากภาระผูกพัน

  (5) การจัดชั้นสินทรัพย์ การตั้งสำรอง และการตัดจำหน่ายหนี้สูญ

  กลุ่มทิสโก้ให้นิยามความหมายของสินทรัพย์จัดชั้นแต่ละประเภท
  ตามประกาศธนาคารแห่งประเทศไทย เรื่องสินทรัพย์ที่ไม่มีราคาหรือเรียกคืนไม่ได้
  และสินทรัพย์ที่สงสัยว่าจะไม่มีราคาหรือเรียกคืนไม่ได้ โดยสรุปได้ดังนี้

    (1) สินทรัพย์จัดชั้นสูญ หมายถึง สิทธิเรียกร้องจากลูกหนี้ซึ่งไม่มีทางที่จะได้รับชำระหนี้แล้ว
    เช่น ลูกหนี้ถึงแก่ความตาย เป็นคนสาบสูญ ลูกหนี้เลิกกิจการ
    ส่วนสูญเสียที่เกิดจากการปรับปรุงโครงสร้างหนี้

  (2) สินทรัพย์จัดชั้นสงสัยจะสูญ หมายถึง
  สินทรัพย์หรือสิทธิเรียกร้องที่คาดว่าจะเรียกคืนไม่ได้ทั้งจำนวน เช่น
  สิทธิเรียกร้องจากลูกหนี้ที่ค้างชำระต้นเงินหรือดอกเบี้ยเป็นระยะเวลารวมกันเกินกว่า 12
  เดือนนับแต่วันถึงกำหนดชำระ

  (3) สินทรัพย์จัดชั้นสงสัย หมายถึง
  สินทรัพย์หรือสิทธิเรียกร้องที่คาดว่าจะเรียกให้ชำระคืนไม่ได้ครบถ้วน เช่น
  ลูกหนี้ที่ค้างชำระต้นเงินหรือดอกเบี้ยเป็นระยะเวลารวมกันเกินกว่า 6
  เดือนนับแต่วันถึงกำหนดชำระ

  (4) สินทรัพย์จัดชั้นต่ำกว่ามาตรฐาน หมายถึง
  สินทรัพย์หรือสิทธิเรียกร้องที่มีปัญหาในการเรียกให้ชำระคืน หรือไม่ก่อให้เกิดรายได้ตามปกติ เช่น
  ลูกหนี้ที่ค้างชำระต้นเงินหรือดอกเบี้ยเป็นระยะเวลารวมกันเกินกว่า 3
  เดือนนับแต่วันถึงกำหนดชำระ

  (5) สินทรัพย์จัดชั้นกล่าวถึงเป็นพิเศษ หมายถึง สินทรัพย์หรือสิทธิเรียกร้องที่มีค่าเสื่อมถอยลง
  เช่น ลูกหนี้ที่ค้างชำระต้นเงินหรือดอกเบี้ยเป็นระยะเวลารวมกันเกินกว่า 1
  เดือนนับแต่วันถึงกำหนดชำระ

  (6) สินทรัพย์จัดชั้นปกติ หมายถึง ลูกหนี้อื่นที่ไม่เข้าข่ายเป็นลูกหนี้จัดชั้นสูญ สงสัยจะสูญ สงสัย
  ต่ำกว่ามาตรฐาน หรือกล่าวถึงเป็นพิเศษ

  กลุ่มทิสโก้มีนโยบายการตั้งสำรองอย่างระมัดระวัง ณ วันที่ 31 ธันวาคม 2552
  ธนาคารทิสโก้ตั้งสำรองเท่ากับ 2,088.43 ล้านบาท คิดเป็นร้อยละ 157.3
  ของสำรองที่ต้องตั้งตามเกณฑ์ธนาคารแห่งประเทศไทยตามลำดับ
  โดยธนาคารมีสินทรัพย์ที่จัดชั้นตามเกณฑ์ของธนาคารแห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์
  ตามตารางแสดงสินทรัพย์จัดชั้นตามประกาศของธนาคารแห่งประเทศไทย ในข้อ 5.2 ของส่วนที่
  1 หัวข้อ 5 ทรัพย์สินที่ใช้ในการประกอบธุรกิจ

สำหรับธุรกิจหลักทรัพย์ซึ่งดำเนินการโดย บล.ทิสโก้มีรายละเอียดเพิ่มเติมดังนี้

  (1) แหล่งที่มาของเงินทุน

  เงินทุนส่วนใหญ่มาจากเงินกองทุน กระแสเงินสดที่ได้จากการดำเนินงาน
  และการกู้ยืมเงินจากสถาบันการเงินบางส่วน เพื่อใช้เป็นเงินทุนหมุนเวียน

  (2) การอนุมัติวงเงินและอำนาจการอนุมัติ

  บล. ทิสโก้
  มีนโยบายในการรับลูกค้าที่มีคุณภาพและให้ความรู้ความเข้าใจที่เหมาะสมแก่ลูกค้าในการซื้อขายหลักทรัพย์
  โดยจะพิจารณาวงเงินการซื้อขายหลักทรัพย์ที่เหมาะสมกับความน่าเชื่อถือและฐานะการเงินของลูกค้า
  ตลอดจนหลักประกัน ทั้งนี้คณะกรรมการบริหารมอบอำนาจการอนุมัติวงเงินซื้อขายหลักทรัพย์
  ให้กับคณะกรรมการพิจารณาสินเชื่อ
  โดยคณะกรรมการพิจารณาสินเชื่อพิจารณาอนุมัติวงเงินที่มีมูลค่าสูง
  และมอบอำนาจการอนุมัติให้ผู้บริหารและ/หรือเจ้าหน้าที่สินเชื่อระดับต่างๆ
  สำหรับวงเงินทั่วไปเป็นผู้พิจารณาอนุมัติ
  ตามแนวนโยบายที่กำหนดโดยคณะกรรมการพิจารณาสินเชื่อ

  (3) การกำหนด margin ของหลักทรัพย์

ปัจจุบัน ลูกค้าของ บล. ทิสโก้ ซื้อขายหลักทรัพย์ด้วยระบบเงินสดเท่านั้น

  (4) นโยบายการลงทุนในหลักทรัพย์

  สำหรับการลงทุนในหลักทรัพย์จดทะเบียนประเภทหุ้นทุน บล. ทิสโก้
  มีนโยบายการลงทุนในหลักทรัพย์ที่มีพื้นฐานดี โดยคำนึงถึงสภาพคล่อง
  ความเสี่ยงและผลตอบแทนที่ได้รับ และการกระจุกตัวของการลงทุน
  สำหรับการลงทุนในหลักทรัพย์ที่ไม่จดทะเบียนประเภทหุ้นทุน บล. ทิสโก้
  ไม่มีนโยบายในการขยายการลงทุนในส่วนนี้
  แต่จะเน้นที่การติดตามโอกาสในการขายหลักทรัพย์ที่มีอยู่ในปัจจุบันออกให้ได้มูลค่าสูงที่สุด
  สำหรับการลงทุนในหลักทรัพย์ประเภทหุ้นกู้ บล. ทิสโก้
  เน้นที่การลงทุนเพื่อถือหลักทรัพย์ไว้เป็นสภาพคล่อง สำหรับการลงทุนในหน่วยลงทุน บล. ทิสโก้
  มีนโยบายลงทุนทั้งในระยะสั้นและในระยะยาว
  ทั้งนี้ขึ้นอยู่กับนโยบายการลงทุนและผลการดำเนินงานของแต่ละกองทุน นอกจากนี้ บล. ทิสโก้
  ยังมีนโยบายที่จะลงทุนในตราสารอนุพันธ์เพื่อผลกำไรและเพื่อบริหารความเสี่ยง
  ทั้งนี้ขึ้นอยู่กับสภาวการณ์การลงทุนในตลาดหลักทรัพย์

  นโยบายการลงทุนเป็นไปตามกรอบนโยบายและข้อกำหนดด้านบริหารความเสี่ยง
  ที่กำหนดโดยคณะกรรมการ บริหารความเสี่ยงของกลุ่มทิสโก้
  ซึ่งประกอบด้วยผู้บริหารในสายงานที่สำคัญ โดยจะกำหนดนโยบายในการลงทุน วงเงินลงทุน
  ปริมาณการซื้อขายสูงสุดในแต่ละวัน และวงเงินขาดทุน

  (5) ความสามารถในการดำรงเงินกองทุนสภาพคล่อง

  อัตราส่วนเงินกองทุนสภาพคล่องสุทธิต่อหนี้สินทั่วไปของ บล. ทิสโก้ ณ วันที่ 31 ธันวาคม 2552
  เท่ากับร้อยละ 104.39 เปรียบเทียบกับร้อยละ 7.0
  ตามเกณฑ์ที่คณะกรรมการกำกับหลักทรัพย์และตลาดหลักทรัพย์กำหนด

[1] บริษัทหยุดดำเนินกิจการ และอยู่ระหว่างกระบวนชำระบัญชี

[2] บริษัทหยุดดำเนินกิจการ และอยู่ระหว่างกระบวนชำระบัญชี

[3] รายการย่อแสดงสินทรัพย์และหนี้สิน (ธ.พ. 1.1) ธนาคารแห่งประเทศไทย

[4] ที่มา: SET SMART

[5] ที่มา: สมาคมบริษัทจัดการกองทุน